Αποστολέας Θέμα: JEAN-BAPTISTE LÉO (Αναγνώστηκε 12590 φορές)\n« Απάντηση #75 στις: Σαβ 27 Φεβ 2021 19:51 »\nΔεν φταίει ο Χ/β, ματιασμενοι είμαστε.... ότι χαρούμε,(αν...) , φέτος.... καλά σημάδια δεν φαίνονται για του χρόνου κ μακάρι να βγω λάθος....μια άνοδο πέρσυ,λίγο καλή μπάλα κ σωτηρία φέτος,κ στα εξόν συνετέθη η ομάδα οσονουπω....μη ψάχνετε τις αιτίες,μάτι είναι .....\n« Απάντηση #76 στις: Σαβ 27 Φεβ 2021 22:55 »\nΕκεί που πάμε να χαρούμε λίγο τσουπ.....\nΔηλαδή πήρε το μολδαβο για τν θέση του Λεό που προφανώς ήξεραν νωρίτερα ότι δεν θα ανανεώσει.. Και επειδή ο Λεό μπορούσε να μείνςι 2 μήνες ακόμα, αλλά μετά θα έφευγε στο μπεχο η προεδραρα μας τον σούταρε τώρα για να Μάσεϊ κανένα φράγκο..Εν μέσω περιόδου και με την πρόκριση να παίζεται... Και μετά θέλουμε να μει ει κ Γιαννίκης που τον αφήνεις με μείον έναν βασικό παίκτη... Αλλά μετά θα λέμε... Έγινε πρόταση στον Γιαννικη αλλά την αρνήθηκε.... Πως Ν μην την αρνηθεί ο άνθρωπος με αυτά που γίνονται... Μπράβο στον πρόεδρο μας... Ελπίζω μετά τον αγ να με τον βαζελο να ξαναπαι στον σύνδεσμο για κουβέντα..\n« Απάντηση #77 στις: Κυρ 28 Φεβ 2021 00:46 »\n« Τελευταία τροποποίηση: Κυρ 28 Φεβ 2021 07:01 από dk »\n« Απάντηση #78 στις: Κυρ 28 Φεβ 2021 04:58 »\nDk, είπαμε... Θα ακούμε συχνά το:Ο πρόεδρος έκανε πρόταση, αλλά ο προπονητής-παίκτης δεν ήθελε να συνεχίσει..\nΌπως πολύ σωστά είπες όσων λήγουν τα συμβόλαια έχουν δικαίωμα ένα εξάμηνο πριν να κλείσουν όπου θέλουν.. Γι αυτό οι ομάδες που λειτουργούν με τα στοιχειώδη, κάνουν προτάσεις από το προηγούμενο καλοκαίρι δείχνοντάς ότι σε υπολογίζουν...\nΤεσπα, υπάρχει περίπτωση να φύγουν αρκετά άτομα..\nΤο θέμα για καποιους είναι η κριτική στην προεδραρα και όχι η αγωνιστική άνοδο της ομάδας..\n« Απάντηση #79 στις: Κυρ 28 Φεβ 2021 09:36 »\n« Απάντηση #80 στις: Κυρ 28 Φεβ 2021 10:01 »\nΜια απλή ερώτηση γιατί γράφεις πάρα πολλές ανακρίβειες φίλε και δεν έχω διάθεση να ανοίξω συζήτηση. Εγώ θέλω να μου πεις μόνο κάτι που θα σε ρωτήσω. Ποια άλλη ομάδα 1ης κατηγορίας που έχει φέτος μια κάποια πιθανότητα να κάνει κάτι στο κύπελλο, που είμαστε στους 8 έχοντας το 2-1 από τον 1ο αγώνα, παίζουμε τον επαναληπτικό την Τετάρτη (Τελικός!), το πρωτάθλημα δεν έχει τελειώσει και δίνει έναν βασικό της παίχτη στην επίθεση στην Riga. Τουλάχιστον ας φύγει το καλοκαίρι όπως και άλλοι πολλοί... Εκτός αν τα έσπασε με τον προπονητή και του είπε δωστον από τώρα... Μας νοιάζει σαν οπαδούς 5 δεκάρες που θα πάνε για επενδύσεις.....στις τσέπες του προέδρου ή να κάνουμε φέτος με Γιαννικη κάτι??? Αν κάνουμε\n« Απάντηση #81 στις: Κυρ 28 Φεβ 2021 10:19 »\nΟ τίγρης..... Έφτιαξε γήπεδο, τους φτιάχνει τα Σπάτα. Η ΑΕΚ έχει ένα γεμάτο ροστερ μπροστά. Κάθε χρόνο θα δίνει ροστερ στον εκάστοτε προπονητή να φτάνει τελικό κυπέλλου και να βγαίνει Ευρώπη μέσω πρωταθλήματος. Μην μπω στα οικονομικά μεγέθη που κερδίζει από Λιβαγια. Γιατί γίνεται αυτή η σύγκριση???? Υπάρχει στην πραγματικότητα σύγκριση με τον ΠΑΣ και την υπόθεση Λεό? ο τίγρης ΕΠΕΝΔΥΕΙ!!!!! Ας μας έφτιαχνε γήπεδο εδώ (με την βοήθεια του κράτους,) και δεν θα έλεγε αυτή την περίοδο κανένας τίποτα! Ποιο γήπεδο??? Τουλάχιστον να έβρισκαν άκρη με το προπονητικό θα έπρεπε να έλεγα\n« Απάντηση #82 στις: Κυρ 28 Φεβ 2021 11:06 »\n"... και η ομάδα ξαναβρήκε το δρόμο της ...."\nποιός ακριβώς είναι ο δρόμος της?\nνα προπονείται στα χωράφια?, να παίζει στο βούρκο με άδειες κερκίδες (δεν εννοώ λόγω κορονοιού)?, να ανεβοκατεβαίνει κατηγορίες?\nκαι όταν πάει να γίνει κάτι καλό να σηκώνει τα χέρια ψηλά και να ξεβρακώνεται κάνοντας μόνιμα ένα φαύλο κύκλο?\n« Απάντηση #83 στις: Κυρ 28 Φεβ 2021 11:07 »\nΕρώτηση χωρίς να παίρνω το μέρος κανενός από τους αντιμαχόμενους. Θα έπαιρνε ποτέ ο Λεο 150χιλιάρικα συμβόλαιο από το χβ; θα άξιζε να πάρει 150χιλιάρικα συμβόλαιο από τον χβ; βρήκε κάποιον ο μανατζερ του να του τα δίνει έστω και υποθετικά, γιατί αν δεν τα πάρεις στο χέρι δεν είναι 150χιλιάρικα; τέλος η συζήτηση. Ο παίκτης, που είναι από τους αγαπημένους μου, σύγκρινε προτάσεις και την έκανε.\n« Απάντηση #84 στις: Κυρ 28 Φεβ 2021 11:14 »\nΘα μας φτιάξει ο πρόεδρος γήπεδο λέμε...\nΈχει ήδη 2 φτιάξει σε μακέτες..\nΠροχώρα πρόεδρε.. Πουλά και τον Γιαννικη που δεν θα ανανεώσει λογικά.. Ζήτησε επιθετικό έφερες επιθετικό.. Βέβαια στην μέση της περιόδου πούλησες έναν βασικό σου αλλά εντάξει μωρέ.. Θα έφευγε τζάμπα το καλοκαίρι..\nΕδώ είχες πει από Ιανουάριο ότι έχει τελειώσει για εμάς η χρονιά.... Μην ξεχάσεις να πας και στον ΣΦ..\n« Απάντηση #85 στις: Κυρ 28 Φεβ 2021 11:25 »\nΠαράθεση από: Tsimendos στις Κυρ 28 Φεβ 2021 11:07\nΣυγνώμη, αλλά άλλο συζητάμε εδώ τώρα. Δεν είπε κανείς το αντίθετο από αυτό που λες! Προφανώς αυτό μπορεί να γίνει και με πολλούς άλλους το καλοκαίρι και μέσα σε αυτούς η μεγαλύτερη απώλεια για μένα, αυτή του προπονητή. Απλώς εσύ έτσι όπως το γράφεις, είναι σαν να λες, μ@κ@κι@ του προέδρου που δεν πούλησε τον Γενάρη τον Γιαννικη.... Είναι δυνατόν ρε παιδιά να γράφετε τέτοια πράγματα?? Μετά να είμαστε εταιρία εξυπηρέτησης οικονομικών συμφερόντων του εκάστοτε επενδυτή....... Και όχι ο ΠΑΣ Γιάννινα. Δηλαδή δεν περίμενα να γράφονται τέτοια πράγματα από οπαδούς της ομάδας μας!\n« Απάντηση #86 στις: Κυρ 28 Φεβ 2021 11:28 »\nΠαιδια ο Λεό δεν ειναι για Α Εθνική, μην τρελαινόμαστε\n3 χρονια επιθετικός και εβαλε πόσα; 15-20 γκόλ; (Τα μισά στην Β')\nΚαι καθε λιγο και λιγάκι εξω.\nΔεν θεωρω οτι θα μας λειψει,\nΕτσι και αλλιως το καλοκαίρι θα εφευγε (οπως και ο Κρισμαν)\nΦευγουν πολλοι το καλοκαιρι (ληγουν τα συμβόλαια)\nΟ Προπονητης να μην φυγει κι ολα τα αλλα βρισκονται.\nΚαλό ταξιδι αγαπητε Λεό, ευχαριστουμε οσα προσφερες.\n« Απάντηση #87 στις: Κυρ 28 Φεβ 2021 11:35 »\nΦίλε daveli και πως θα μείνει ο προπονητής? Με τι εγγυήσεις? Και γιατί να μείνει που αν κατατεθεί πρόταση ο άλλος πουλάει και την μάνα του και σε αφήνει ξεκρέμαστο?\n« Απάντηση #88 στις: Κυρ 28 Φεβ 2021 11:55 »\nΕγώ ανακαλώ όλα όσα έχω πει για την περίπτωση Λεό, ΑΝ κρατήσει προπονητή το καλοκαίρι , ΑΝ κάνει μια σοβαρή επένδυση στην ομάδα (πχ προπονητικό, όπως πολλές ομάδες Α κατηγορίας) και κρατήσει σε ένα κάποιο επίπεδο το μπάτζετ του ροστερ (πχ όχι και να έχουμε το μικρότερο στην Α!). Οι υπόλοιποι που λένε καλά έκανε ο πρόεδρος και τον έδωσε ΤΩΡΑ και πολλούς άλλους, θα ανακαλεσουν αν δεν κάνει τίποτα από όλα αυτά το καλοκαίρι??? Απλή ερώτηση κάνω!\n« Τελευταία τροποποίηση: Κυρ 28 Φεβ 2021 11:59 από tr7 »\n« Απάντηση #89 στις: Κυρ 28 Φεβ 2021 12:49 »\nO Leo είναι ένας απο τους καλούς φορ που έχουμε και εδώ και αρκετούς αγώνες το βασικό μας φορ.\nΤο να πουλάς έναν παίχτη ενώ θεωρητικά δεν έχεις σώσει την κατηγορία και πριν απο 2 μεγάλους αγώνες (λαμία, παο) για ποδοσφαιρικά φραγκοδίφραγκα (πόσα μπορείς να παρεις για έναν μέτριο παίχτη που σε 3 μήνες φεύγει ελεύθερος;) δείχνει ξεκάθαρα ότι σε νοιάζει και το τελευταίο ευρώ που μπορείς να βγάλεις.\nΤο ευρώ που θα βγάλεις όμως που θα πάει;\n« Απάντηση #90 στις: Κυρ 28 Φεβ 2021 13:28 »\nTr7 δεν μπορώ να καταλάβω που διάβασες κάτι για Γιαννίκη, ο οποίος είναι άλλη τελείως ιστορία σε σχέση με τον Λεο. Ο παίκτης κοιτάει το συμφέρον του και αφού το βρήκε όπως νομίζει στη Λετονία, δεν μπορείς να του πεις κάτι. Τι σχέση έχει τώρα αυτό με τον Γιαννίκη μόνο εσύ το κατάλαβες. Και δεν είπα τπτ για τον χβ. Και συμφωνώ οτι η μεγαλύτερη ξενέρα για μένα είναι να φύγει ο Γιαννίκης το καλοκαίρι. Το αν έχει ερωτηθεί ο Γιαννίκης για την συγκεκριμένη φυγη το έχει διασταυρώσει κάποιος; το αν ο ποδοσφαιριστής δεν θα ήθελε να προσφέρει τις υπηρεσίες του αν δε γινόταν η μεταγραφή και το είπε στο Γιαννίκη το έχει επίσης διασταυρώσει κάποιος;\nΥπάρχει ποδοσφαιριστής που θα του πεις, θέλω να μείνεις και να βοηθήσεις μέχρι το καλοκαίρι αλλά το καλοκαίρι θα πάρεις 50-70 χιλιάρικα λιγότερα και θα δεχθεί; Εγώ στη δουλειά μου θα του έλεγα, να πα να μαμηθείς και συ και η ομάδα σου γιατί εγώ θέλω τα λεφτά. Το θα μείνω γιατί είναι ο ΠΑΣ και αγαπάω την ομάδα μάλλον δεν έχει καμία λογική.\n« Απάντηση #91 στις: Κυρ 28 Φεβ 2021 13:33 »\nΑπορώ γιατί κάποιοι εξακολουθείτε να μπαίνετε σε συζήτηση με τα τρολ του χοντρού.\nΔεν τους μάθατε; Δεν έχουν καταλάβει όλοι ποιοι είναι οι σκοποί της διοίκησης;\nΔεν ξέρετε όλοι ότι ο Πας με Χβ έχει ως μοναδικό στόχο την παραμονή με κάθε τίμημα στην Σουπερλίγκα,χωρίς να μπει το χέρι στη τσέπη;Χωρίς γήπεδο,υποδομές,σχέδιο,συζήτηση με τον κόσμο του ΠΑΣ,χωρίς όραμα,χωρίς τίποτα;\nΌταν σας λέγαμε ότι γινόμαστε Λεβαδειακός,Πανιώνιος,ξανθη κάποιοι κοροϊδεύετε.\nΤώρα τι ζητάτε;\nΜεταγραφές;Υποδομές; Γήπεδο; Αξιοπρεπή ομάδα; Σεβασμό στους οπαδούς; Σεβασμό στην ιστορία της ομάδας;\nΛυπάμαι αλλά αυτά δεν είναι στο μενού.\n« Απάντηση #92 στις: Κυρ 28 Φεβ 2021 13:37 »\nΠαράθεση από: Tsimendos στις Κυρ 28 Φεβ 2021 13:28\nΔεν είπα ότι ανέφερες για τον Γιαννίκη, αλλά λέω με την (εσφαλμένη λογική σου κατ εμέ) το ίδιο θα μπορούσε να γίνει και με τον οποιοδήποτε ποδοσφαιριστή, προπονητή κτλ! Μιλάμε φίλε για επαγγελματικό ποδόσφαιρο που υπάρχουν συμβόλαια που καταχυρώνουν τα δικαιώματα και των ποδοσφαιριστών αλλά και των εταιριών-εργοδοτών τους. Με την ίδια ΛΟΓΙΚΗ μιλάω ,δεν λέω ότι το είπες, να βγει και ο ΧΒ να ζητήσει τα λεφτά που έδωσε στον Λεό αυτά τα 2.5 χρόνια , γιατί τώρα που σε θέλω εγώ , εσύ θες να φύγεις.....Είναι σοβαρά πράγματα αυτά???? Από αυτά που λέτε φίλε μερικοί αντιλαμβάνομαι πόσο σοβαρά βλέπετε τον ΠΑΣ σαν επαγγελματικό σωματείο με κάποιες προοπτικές και όχι σαν τον Καραισκάκη Άρτας. Με αυτή την ΛΟΓΙΚΗ το ξαναλέω ( πες μια ομάδα Α εθνικής που τα κάνει αυτά)σου φαίνεται λογικό να ανανεώσει ο Γιαννίκης???? Και σε ρωτάω, αυτό που σε ρώτησα πριν. Μπορεί και ο Γιαννίκης να ήταν ξενερωμένος τον Γενάρη, μπορεί να είχε πρόταση( μπορεί και όχι), έπρεπε να τον πουλήσει όπως τώρα που μου λές για τον Λεό καλά έκανε??? Το καλοκαίρι ρε φίλε ΕΙΝΑΙ ΕΛΕΥΘΕΡΟΣ ΤΟ ΠΑΙΔΙ ΝΑ ΠΑΕΙ ΟΠΟΥ ΘΕΛΕΙ! Δεν είπα να μείνει εδώ να κοιτάει το Μιτσικέλι με ανοιχτό το στόμα! ΓΙΑ ΤΩΡΑ ΠΕΣ ΤΙ ΚΕΡΔΙΖΕΙ Ο ΠΑΣ! ΠΕΣ ΜΟΥ ΈΝΑΝ ΛΟΓΟ! ΕΝΑΝ!\n« Τελευταία τροποποίηση: Κυρ 28 Φεβ 2021 13:42 από tr7 »\n« Απάντηση #93 στις: Κυρ 28 Φεβ 2021 13:42 »\nΜε την κατάσταση που επικρατεί από αποψη υποδομών και αναγκών του συγκεκριμένου προπονητή, οχι δεν περιμένω να μείνει. Και ο ΠΑΣ απέχει πολύ από το να θεωρηθεί επαγγελματικό σωματείο με όλη τη σημασία της λέξης, ποδοσφαιρικά πάντα. Μακάρι να αλλάξει αυτό, αλλά δεν το βλέπω σύντομα.\n« Απάντηση #94 στις: Κυρ 28 Φεβ 2021 14:01 »\nΔεν είχα προλάβει την τροποποίηση. Όχι δεν έκανε καλά, αλλά ο Λεό προφανώς θέλει να πάρει παραπάνω λεφτά και να παίξει CL. Τέτοια ομάδα το καλοκαίρι δεν θα έβρισκε σίγουρα.\n« Απάντηση #95 στις: Κυρ 28 Φεβ 2021 14:05 »\nΕκτός ,αν του έσκασε μια καλή οικονομικά πρόταση( σε 3 μηνες ελεύθερος και παεί στην Λετονία, δεν ξέρω αν μπορούμε να το πιστεύουμε αυτό, αν έχει δλδ λογική να πιστεύουμε κάτι τέτοιο), και πάει να τα επενδύσει αυτά τα χρήματα στην ομάδα το καλοκαίρι έμπρακτα( φτιάχνει προπονητικό, κρατάει Γιαννίκη, πάει να ανεβάσει το μπάτζετ σε ικανοποιητικό βαθμό κτλ). ΑΝ τα κάνει αυτά το καλοκαίρι, τότε ανακαλώ όπως είπα και πριν, γιατί θέλω να είμαι όσο γίνεται με τα δεδομένα που έχω στην διαθεσή μου, δικαιος και με τον ΧΒ!\n« Απάντηση #96 στις: Κυρ 28 Φεβ 2021 14:11 »\nΑυτό που βλέπουμε και με τον Λεό είναι ότι αρπάξει ο τάχας μας.Δεν βλέπουμε κάποιο σχέδιο από την διοίκηση για το αύριο.Μπορεί να έχει σχέδιο αλλά δεν έχει παρουσιάσει κάτι τέτοιο.Με βάση την προϊστορία όμως προβλέπουμε το άμεσο και πιο μακροπρόθεσμο μέλλον.\nΣτο μόνο που ελπίζουμε είναι στο άστρο Χβ να βγάλει λαγό από το καπέλο.Γιατί φαντάζομαι δεν περίμενε κανείς να βγάλει λεφτά από τον Λεό.Βέβαια αυτό το άστρο στο μόνο που βοηθάει είναι σε εφήμερες χαρές.\n« Απάντηση #97 στις: Κυρ 28 Φεβ 2021 14:12 »\nΠαράθεση από: Tsimendos στις Κυρ 28 Φεβ 2021 14:01\nΣυγνώμη , αλλά στο ποδόσφαιρο υπάρχουν και συμβόλαια, δεν είμαστε βρήκα φως και μπήκα, βαρέθηκα, έφυγα! Ούτε είναι σελίδα Leo fans, είναι εδώ. Μακάρι το παιδί να πετύχει και να κάνει καριέρα σοβαρή ( προφανώς εννοώ και εκτός Λετονίας), να πετύχει αυτά που θέλει, αλλά για μένα προέχει ο ΠΑΣ από το να πάρει κάποια χιλιάρικα λιγότερα ο εκατομμυριούχος μετά το τέλος της καριέρας του Λεο και κάθε Λεό! Σεβασμός ναι σε όλους όσους τίμησαν την ομάδα , αλλά προέχει για εμάς ο ΠΑΣ και όχι πόσο μεγάλη καριέρα θα κάνει ο κάθε Λεό!\n« Τελευταία τροποποίηση: Κυρ 28 Φεβ 2021 14:16 από tr7 »\n« Απάντηση #98 στις: Κυρ 28 Φεβ 2021 14:37 »\nΕμένα μου άρεσε πολύ σαν ποδοσφαιριστής. Αν ήταν και γκολτζης θα έπαιζε στην Ρεάλ όχι εδώ.\nΜπορεί να φανεί η απουσία του, μπορεί και όχι αυτό θα φανεί... Το θέμα είναι πως για άλλη μια φορά η διοίκηση είναι λίγη. Δεν έχει ούτε το όραμα ούτε τα χρήματα να κρατήσει παιχτες που θα είχαν μια αξία πώλησης στην χειρότερη περίπτωση αφού το να φτιάξει έναν σταθερό κορμό παιχτών ο Χριστοβασίλης δεν παίζει\n« Απάντηση #99 στις: Κυρ 28 Φεβ 2021 14:39 »\nΦυσικά δεν υπάρχει κανένα σχέδιο από τη διοίκηση, όπως δεν υπάρχει σχέδιο σε καμία σχεδόν ελληνική ομάδα, πλην γαυρου που μετά από 25 χρόνια βιασμού του ποδοσφαίρου έχει την άνεση ακόμα και να έχει σχέδιο, ίσως και της Τρίπολης.\nΕντύπωση θα έκανε να υπήρχε σχέδιο και όραμα.


ΒΥΖΑΝΤΙΝΩΝ ΙΣΤΟΡΙΚΑ: O ΒΥΖΑΝΤΙΝΟΣ ΙΠΠΟΔΡΟΜΟΣ --- γ΄μέρος\nO ΒΥΖΑΝΤΙΝΟΣ ΙΠΠΟΔΡΟΜΟΣ --- γ΄μέρος\nΙπποδρομίες, ασχέτως αν ήσαν «μαχητικές» ή όχι, εγίνοντο στην Κωνσταντινούπολι και τίς άλλες πόλεις τού κράτους κατά διάφορα χρονικά διαστήματα και έπ’ ευκαιρία διαφόρων γεγονότων. Κατ’ αρχήν βεβαίως υπήρχαν οι προγραμματισμένοι για ορισμένες ημέρες αγώνες, το «ιππικόν τού καταλόγου». Ετελούντο κατά τις μεγάλες θρησκευτικές εορτές «εν ταις φαιδραίς τής των Χριστιανών πίστεως ημέραις» και κυρίως τα Χριστούγεννα, τα Θεοφάνεια, το Πάσχα, των Αγίων Αποστόλων και τις άλλες σημαντικές ημέρες τής Χριστιανοσύνης. Πλην των θρησκευτικών όμως εορτών ό Ιππόδρομος λειτουργούσε και έπ’ ευκαιρία χαρμοσύνων διά την αυτοκρατορίαν γεγονότων. Τα γεγονότα αυτά, τα οποία καθορίζονται από την Έκθεσι Κωνσταντίνου τού Πορφυρογεννήτου, ήσαν το νατάλιον τού βασιλέως, ή ημέρα δηλαδή των γενεθλίων του, ή 11η Μαΐου, επέτειος των γενεθλίων τής Κωνσταντινουπόλεως, ή τέλεσις βασιλικών ή πριγκιπικών γάμων, ή γέννησις ή η βάπτισις τέκνων τού βασιλέως κ.λπ.\nΙπποδρόμιο επίσης εγίνετο και κατά την υποδοχή ξένων επισήμων, την τέλεσι θριάμβου και, πολλές φορές, όταν οι ειδήσεις από το μέτωπο δεν ήσαν ευχάριστες, για να περισπάται ή προσοχή τού λαού. Ιδιαιτέρως επίσημες ήσαν οι ιπποδρομίες τής Διακαινησίμου Εβδομάδας και τής 11ης Μαΐου. Οι πρώτες ελέγοντο «χρυσούν Ιπποδρόμιον» εκ τού γεγονότος, ότι στους νικητάς ηνιόχους εδίδοντο ως έπαθλον χρυσά νομίσματα. Οι δεύτερες ονομάζοντο «λαχανικόν ιπποδρόμιον», γιατί μετά την λήξι τού αγώνος εμοιράζοντο στον λαό εντός τού σταδίου λάχανα, ψάρια και άφθονα γλυκίσματα. Υπήρχε και «μακελλαρικό ιπποδρόμιο», κατά το οποίο εμοιράζοντο κρέατα.\nΑνεξαρτήτως τού αν οι αγώνες ήσαν προγραμματισμένοι ή όχι, την εντολή τής διεξαγωγής των έπρεπε να δώση ό βασιλεύς, ό οποίος ηρωτάτο «ει κελεύει αχθήναι το ιππικόν». Μετά την έγκρισι άρχιζαν οι σχετικές προετοιμασίες. Και κατ’ αρχήν την παραμονή τής ιπποδρομίας εκρεμάτο στην κυρία είσοδο τού Ιπποδρόμου το λεγόμενο βήλον, πού, κατά μία άποψι, ήτο ή επίσημη βυζαντινή σημαία. Ή ανάρτησις τού βήλου εσήμαινε, ότι την επομένη θα διεξήγετο ιπποδρομία. Εν συνεχεία υπό την επίβλεψι τού επάρχου, πού ήταν σημειωτέον ό ανώτατος αστυνομικός άρχων τής Κωνσταντινουπόλεως και υπεύθυνος για την τάξι κατά την διάρκεια των αγώνων, εκαθαρίζετο ό στίβος και εστρώνετο με ρινίσματα κέδρου. Την ημέρα τής ιπποδρομίας και αφού προηγουμένως είχαν κληρωθή οι ίπποι και οι ηνίοχοι, οι οποίοι θα ελάμβαναν μέρος στον αγώνα και όλα ήσαν έτοιμα, ειδοποιείτο ό πραιπόσιτος, αυλικός αξιωματούχος, ότι έπρεπε να αρχίσουν οι αγώνες. Τούτο ανέφερε ό πραιπόσιτος στον βασιλέα. Ο τελευταίος αφού περνούσε από διάφορα ευκτήρια και άναβε κεριά, ανέβαινε από την μυστική σκάλα, τον «κοχλιό», στον κοιτώνα τού «Καθίσματος», δωμάτιο ευρισκόμενο πλησίον τής βασιλικής εξέδρας. Εκεί, εισήρχοντο οι λεγόμενοι βεστίτορες και τού φορούσαν την επίσημη βασιλική στολή. Κατά το χρονικό αυτό διάστημα, ό λαός ανέμενε με αγωνιά τον αυτοκράτορα, ποσκαλώντας τον με τις φράσεις: «ανάτειλον ή ένθεος βασιλεία», «ανάτειλον ή εκλογή τής Τριάδος» κ.ά. Μετά τίς επιφωνήσεις των θεατών ό βασιλεύς ενεφανίζετο στο «σέντζο» και κρατών το άκρο τής χλαμύδος «εσφράγιζε» τρεις φορές τον λαό. Πρώτα τούς απέναντί του ευρισκομένους, έπειτα τούς Βενέτους, πού ευρίσκοντο δεξιά και εν συνεχεία τούς Πρασίνους, πού εκάθηντο αριστερά. Εν τω μεταξύ τα πλήθη, αναφωνούσαν με στεντορεία φωνή, κατά την Έκθεσιν Κωνσταντίνου τού Πορφυρογεννήτου, «Άγιος, άγιος, άγιος. Πολλά, πολλά, πολλά, πολλά έτη εις πολλά», Συγχρόνως οι φίλαθλοι παρατηρούσαν τον βασιλέα, για να διαπιστώσουν ποιας παρατάξεως, των Βενέτων ή των Πρασίνων, φέρει τα εμβλήματα, πράγμα πού εσήμαινε, ότι την παράταξι εκείνη υπεστήριζε. Στην συνέχεια ό λεγόμενος μαππάριος, ευρισκόμενος στο μέσον τού Ιπποδρόμου έδιδε το σύνθημα, οπότε άνοιγαν οι πόρτες και οι ηνίοχοι κατελάμβαναν τις θέσεις τους επί τής χαραγμένης επί τού εδάφους λευκής γραμμής. Ή εμφάνισις των αρμάτων προκαλούσε παραλήρημα ενθουσιασμού και μυριόστομος ακολουθούσε ή ευχή τού όχλου: «άρτι και άρτι, Κύριε, βοήθησον».\nΜετά την εκκίνησι οι τέσσερις ηνίοχοι, προσπαθούσαν, όπως είναι φυσικό, να έλθουν πρώτοι. Κατά την διάρκεια τής διαδρομής το ένα άρμα προσπαθούσε να ανατρέψη το άλλο. Μεγάλη επιτυχία εθεωρείτο για τον αναβάτη να καταστρέψη το άρμα τού αντιπάλου του. Κατά την συμπλοκή των αρμάτων οι ηνίοχοι αλληλοεκτυπώντο με τον αγριώτερο τρόπο. Ο πρώτος προσπαθούσε να εμποδίση τούς όπισθεν ερχομένους να τον προσπεράσουν. Εκείνοι πάλι ηγωνίζοντο να τον πλησιάσουν και να τού βγάλουν την περικεφαλαία, το κασσίδιον, όπως την έλεγαν οι Βυζαντινοί. Η αποκασσίδωσις αποτελούσε, κατά τον κανονισμό τού Ιπποδρόμου, ήττα. Το αυτό ίσχυε και εάν το κασσίδιον έπεφτε μόνο του κατά την διάρκεια τής διαδρομής. Ιδιαιτέρως εδοκιμάζετο ή ικανότης των αρματοδρόμων, όταν περνούσαν τον λεγόμενο καμπτόν. Εκεί έπρεπε με επιδεξιότητα να μαστιγώνεται ό δεξιός ίππος, ό οποίος θα διέτρεχε μεγαλύτερο κύκλο και να συγκρατήται ό αριστερός, ώστε το άρμα να μή ανατραπή. Νικητής ανεκηρύσσετο ό ηνίοχος, ό οποίος διέτρεχε επτά σπάτια, επτά δηλαδή πλήρης κύκλους και ετερμάτιζε πρώτος.\nΑυτονόητο είναι, ότι συχνά ήσαν τα θανατηφόρα ατυχήματα με θύματα κυρίως αρματοδρόμους, αλλά ενίοτε και απρόσεκτους θεατάς. Πολλά επίσης άρματα κατεστρέφοντο ιδίως στον καμπτόν λόγω ανατροπής των. Μετά την πρώτη ακολουθούσαν τρεις ακόμη ιπποδρομίες, τρία «βαΐα», όπως ελέγοντο, επειδή στους νικητάς πλην των άλλων εδίδοντο ως έπαθλον και Βάϊα, δηλαδή κλάδοι φοίνικος. Εις τα τέσσαρα βαΐα πού διεξήγοντο μέχρι τής μεσημβρίας ελάμβαναν μέρος δεκαέξη άρματα. Μετά την λήξι τού τελευταίου βαΐου, ό βασιλεύς ανεχώρει προς το πλησίον τού «καθίσματος» υπνοδωμάτιον, όπου, αφού έβγαζε την επίσημη στολή συνέτρωγε με τούς άρχοντες στο τρίκλινο. Εν συνεχεία αποχωρούσε προκειμένου να αναπαυθή ώστε να παρακολουθήση και το απογευματινό ιπποδρόμιο, πού σε τίποτε δεν διέφερε τού πρωινού. Εν τω μεταξύ οι θεαταί, και έφ’ όσον βεβαίως υπήρχε και απογευματινό βαΐο, παρέμενον στις θέσεις τους. Από τον Ιππόδρομο αναχωρούσαν αργά το βράδυ «υπό λαμπάσι και λύχνοις», κατά την έκφρασι τού Χρυσοστόμου.\nΠροηγουμένως, μετά την λήξι των αγώνων και την ανακήρυξι των νικητών, ό λαός επευφημούσε διά των φράσεων: «καλώς ήλθες, Ουράνιε» εάν ό νικητής ήταν Βένετος, «καλώς ήλθες Ολύμπιε μετά νίκης», εάν ό νικητής ήταν Πράσινος. Έπειτα οι νικηταί και οι οπαδοί τους εστέκοντο προ τού βασιλέως και τού απηύθυναν την εξής ευχή: «Πολλά, πολλά, πολλά, πολλά έτη εις πολλά:\nΠολλοί υμίν οι χρόνοι ή ένθεος βασιλεία, πολλοί υμίν οι χρόνοι ό δείνα και ό δείνα Αυγούσται των Ρωμαίων, πολλοί υμίν οι χρόνοι, δεσπόται συν ταις αυγούσταις και τοις πορφυρογεννήτοις». Εν συνεχεία παρακαλούσαν τον αυτοκράτορα πρώτον μεν να στεφανώση τούς νικητάς και δεύτερον να επιτρέψη να εορτάσουν με χορούς την νίκη. «Στεφανώσατε τούς δούλους υμών, ει κελεύετε» και «αίτησιν μιαν έχομεν οι δούλοι υμών απέλθωμεν χορεύσαι». Μετά τίς επευφημίες και τίς ευχές προς τον βασιλέα, ό ακτουάριος, έδινε κάτω από το βασιλικό «κάθισμα» τα βραβεία στους νικητάς. Κατά την διάρκεια τής απονομής των επάθλων οι κράχτες των νικητών απηύθυναν και πάλι ευχές προς τον αυτοκράτορα, παρακαλούντες τον Θεό να σώζη «το ορθόδοξον κράτος, τούς δεσπότας και τας αυγούστας των Ρωμαίων». Μετά την απονομή των βραβείων, πού ήσαν εκτός από στεφάνι φοίνικος, νομίσματα, φορέματα και πολλάκις και αργυρούς στέφανους, κατ’ εντολήν τού βασιλέως επετρέπετο στους νικητάς «χορεύσαι εκτάκτως», οπότε εκείνοι χορεύοντες, τραγουδούντες συρίζοντες και με κάθε τρόπο εκδηλώνοντες την χαρά των, έφθαναν στην Μέση, την κεντρική λεωφόρο τής Κωνσταντινουπόλεως. Όταν τελείωνε το ξεφάντωμα χαράς, όλοι μαζί πήγαιναν στην εκκλησία να ευχαριστήσουν τον Θεό για την νίκη τους.\nΚαι τώρα οι ηνίοχοι. Συνήθως ήσαν δούλοι, ή πρόσωπα τής κατωτάτης κοινωνικής τάξεως, χωρίς να αποκλείωνται και Ευγενείς πολίται και βασιλείς ακόμη, όπως ό Μιχαήλ Γ’, περί τού οποίου προαναφέραμε, ότι ήταν δεινός αρματηλάτης. Γενικώς το επίσημο κράτος τούς ηνιόχους θεωρούσε «Πρόσωπα άσεμνα», απαγόρευε την τοποθέτησι εικόνων των σε χώρους άλλους πλην τού Ιπποδρόμου και εθεωρούσε ύβρι το να ονομασθή Κάποιος ηνίοχος. Το αντίθετο συνέβαινε με τούς φανατικούς φίλους των ιπποδρομιών, για τούς οποίους οι αρματοδρόμοι, όπως ακριβώς και οι σημερινοί ποδοσφαιρισταί, αποτελούσαν αληθινά ινδάλματα.\nΟι περισσότεροι από τούς ηνιόχους, άνθρωποι, όπως είπαμε, τής κατωτάτης τάξεως, ήσαν κατ’ εξοχήν προληπτικοί. Πολλοί κατέφευγαν σε μάγους, προκειμένου να εξασφαλίσουν νίκη κατά των αντιπάλων των. Ο Γρηγόριος ό θεολόγος βεβαιώνει, ότι οι ηνίοχοι «καλούσι δαιμόνων πονηρίαν», ενώ ό Χρυσόστομος αναφέρεται εις «έργα από μαγγανείας γινόμενα». Από αγιολογικό κείμενο γίνεται γνωστό, ότι κάποιος ηνίοχος, ονόματι Ιταλικός, υποψιασθείς, ότι είχε πέσει θύμα μαγείας, κατέφυγε στον Όσιο Ιλαρίωνα, για να τού λύση τα μάγια. Ο Όσιος, αφού εγέμισε ένα ποτήρι με νερό εκάλεσε τον Ιταλικό να κοιτάξη. Έκπληκτος εκείνος είδε τούς ίππους και τα άρματα καταδεδεμένα. Σε άλλη περίπτωση, την οποία ό Κουκουλές αναφέρει στους «Μεσαιωνικούς και Νεοελληνικούς καταδέσμους» στην σφενδόνη τού Ιπποδρόμου τής Κωνσταντινουπόλεως ανεκαλύφθη αγγείο με μαγικούς καταδέσμους. Κακόν οιωνό εθεωρούσαν οι ηνίοχοι και το να συναντήσουν κληρικό προ τού αγώνος. Τόση ήταν ή πίστις τους στην δύναμι τής μαγείας, ώστε κατέφευγαν σε μάγους, παρά την αυστηρότητα τής νομοθεσίας ή οποία προέβλεπε και την εσχάτη ακόμη των ποινών.\nΣΑΡ. Π. ΑΝΤΩΝΑΚΟΣ Ύπαστυνόμος Α’\nΠηγή: Περιοδικό Ιστορία, τευχ. 67, Ιανουάριος 1974.\nTα όργανα της βυζαντινή κοσμικής μουσικής


61o ΔΗΜΟΤΙΚΟ ΣΧΟΛΕΙΟ ΘΕΣ/ΚΗΣ: Αυγούστου 2010\nΚέντρα Πιστοποίησης Δυσλεξίας\nΑναρτήθηκε από Soupios George στις 1:44 μ.μ.\nΝΟΜΟΘΕΣΙΑ ΓΙΑ ΠΑΙΔΙΑ ΜΕ ΔΥΣΛΕΞΙΑ\nΕγκύκλιος B6_159149/2008 "Υποβολή δικαιολογητικών για προφορική ή γραπτή εξέταση των μαθητών και αποφοίτων με αναπηρία και ειδικές εκπαιδευτικές ανάγκες ή ειδικές μαθησιακές δυσκολίες, βάσει του Νόμου 3699/2008 της Ειδικής Αγωγής και Εκπαίδευσης, οι οποίοι θα συμμετάσχουν στις πανελλαδικές εξετάσεις το έτος 2009, για εισαγωγή στην Τριτοβάθμια Εκπαίδευση."\nΑναρτήθηκε από Soupios George στις 1:39 μ.μ.\nΑναρτήθηκε από Soupios George στις 1:37 μ.μ.\nΤι να ζητήσω από το Θεό!!!\n«Θεέ μου, απόψε σου ζητάω κάτι που το θέλω πάρα πολύ. Θέλω να με κάνεις τηλεόραση! Θέλω να πάρω τη θέση της τηλεόρασης που είναι στο σπίτι μου. Να έχω το δικό μου χωρο. Να εχω την οικογένειά μου γύρω απο μένα. Να με παίρνουν στα σοβαρά οταν μιλάω. Θέλω να είμαι το κέντρο της προσοχης και να με ακούνε οι άλλοι χωρις διακοπες η ερωτήσεις. Θέλω να εχω την ίδια φροντίδα που έχει η τηλεόραση οταν δεν λειτουργεί...\nΤότε αυτή τον κοίταξε και είπε: «Αυτη η έκθεση είναι του γιού μας!..»\nΑναρτήθηκε από argiris drougas στις 2:45 π.μ.


Ελληνική Αφύπνιση: 1 Φεβ 2010\nΔΕΝ ΧΡΕΙΑΖΕΤΑΙ ΝΑ ΠΕΡΙΜΕΝΟΥΜΕ ΕΝΑΝ ΧΡΟΝΟ ΓΙΑ ΝΑ ΓΙΝΟΥΜΕ ΔΙΠΛΑΣΙΟΙ!\nΤο Σαββάτο 6 Φεβρουαρίου στις 3 το μεσημέρι, στα Προπύλαια του Πανεπιστημίου, ΕΝΩΜΕΝΕΣ, οι δυνάμεις της Αντίστασης, λένε ΟΧΙ, στην Ισλαμοποίηση της Ελλάδος, ΟΧΙ στην Παγκοσμιοποίηση, ΟΧΙ στην συρρίκνωση των Εθνικών μας συνόρων.\nΚαι λένε ΒΡΟΝΤΕΡΟ ΟΧΙ στις προθέσεις του συστήματος να αλλοιώσει την Εθνικοθρησκευτική μας ΣΥΝΟΧΗ... ΟΧΙ ΣΤΟ ΝΟΜΟΣΧΕΔΙΟ ΦΟΝΙΑ...\n"Μάλλον σε άλλη χώρα βρισκόμαστε..."\n"Xθές Κυριακή απόγευμα πήγα μια βόλτα με τη γυναίκα μου στην πλατεία Αριστοτέλους και στη παραλία στη Θεσσαλονικη. Το θέαμα που αντικρύσαμε ήταν τουλάχιστον τραγικό και τρομακτικό.\nΆπειροι έγχρωμοι λαθρομετανάστες να έχουν απλώσει τη πραμάτια τους κατα μήκος της παραλιακής, αφήνοντας ελάχιστο χώρο στους περπατητές και καθόλου στους ποδηλάτες.\nΤο παραεμπόριο με την ανοχή του ξεπουλημένου κράτους δλδ. που το μόνο που κάνι είναι να κυνηγάει τον Έλληνα φορολογούμενο και να αποκαλεί "φασίστα" όποιον τολμάει να πει την αλήθεια!\nΚάποια στιγμή νομίζαμε ότι βρισκόμασταν σε άλλη χώρα, μάλλον κάπου... στην Αφρική. Φοβόμασταν να περπατήσουμε και συνεχώς είχαμε το νού μας μη μας αρπάξει κανείς καμία τσάντα. Φάτσες περίεργες, ύποπτες, φυσιογνωμίες που θα έπρεπε να είχαν ελεγχθεί πρότου να μπούν στην Ελλάδα.\nΕτικέτες αλλοδαποι, ανικανοι πολιτικοι, εθνικη αντισταση, θεσσαλονικη, λαθρομεταναστες, ξεπουλημενοι, παραεμποριο\nΧωρίς όρια η εγκληματικότητα - 46.2% περισσότερη από πέρυσι - ΜΠΑΣΤΕ ΚΙ ΑΛΛΟΥΣ ΛΑΘΡΟΜΕΤΑΝΑΣΤΕΣ-ΕΓΚΛΗΜΑΤΙΕΣ ΓΙΑ ΝΑ ΤΟΥΣ ΕΛΛΗΝΟΠΟΙΗΣΕΤΕ ΚΑΚΟΥΡΓΟΙ!\nΑυξήθηκαν κατά 42,6% πέρυσι οι ληστείες. (σ.σ. ΑΛΛΟΔΑΠΟΣ) κλέφτης βίασε 95χρονη στην Εύβοια. Μαχαιρώθηκε αρτοποιός στο Λαύριο\nΤη μαύρη πραγματικότητα που βιώνει η ελληνική κοινωνία από την έκρηξη της εγκληματικότητας σε όλα τα επίπεδα παρουσιάζουν τα στατιστικά στοιχεία της Αστυνομίας για το 2009, ενώ τα καθημερινά περιστατικά πρωτοφανούς αγριότητας έχουν προκαλέσει σύγχυση στις Αρχές, που μέχρι στιγμής δεν έχουν βρει τον τρόπο να ανακόψουν την πορεία της κατάστασης.\nΕνδεικτικά, το Σαββατοκύριακο, κλέφτης έφτασε στο σημείο να βιάσει 95χρονη στην Εύβοια, ενώ μόλις δύο μέρες πριν τρεις άλλοι ξυλοκόπησαν 97χρονο στο σπίτι του για να του πάρουν τα λιγοστά χρήματα που είχε.\nΕπίσης, δύο κακοποιοί πυροβόλησαν εν κινήσει πάνω στη μοτοσικλέτα του υπάλληλο της εταιρείας «Γερμανός» για να τον ληστέψουν, τρεις άλλοι μαχαίρωσαν αρτοποιό στο Λαύριο, ένας μαχαίρωσε διερχόμενο στα Εξάρχεια, πάλι με σκοπό τη ληστεία, ενώ ένας 30χρονος από το Μπαγκλαντές έσφαξε τη Ρουμάνα σύντροφό του στον Κολωνό.\nΣύμφωνα με τα επίσημα στοιχεία της Αστυνομίας, το 2009 σε σχέση με το 2008 οι ληστείες παρουσίασαν αύξηση 42,6%, οι αρπαγές τσαντών 83%, ενώ οι ληστείες σε σούπερ μάρκετ τινάχτηκαν στο 100%.\nΕν τω μεταξύ ανασύρθηκε νεκρός προχθές από τη θαλάσσια περιοχή του Αλίμου ο 18χρονος Ρουμάνος που αναζητούνταν από το βράδυ της 25ης Ιανουαρίου, όταν μαζί με δύο ανήλικους Αλβανούς είχαν ληστέψει τον φύλακα της πλαζ, τον οποίο χτύπησαν και του πήραν το κινητό του τηλέφωνο. Οι νεαροί καταδιώχτηκαν από αστυνομικούς και έπεσαν στη θάλασσα για να γλιτώσουν.\nΟι δύο Αλβανοί ανασύρθηκαν με υποθερμία αλλά ζωντανοί, ενώ ο Ρουμάνος βρέθηκε προχθές νεκρός. Πιθανολογείται ότι χτύπησε στα βράχια και έχασε τις αισθήσεις του με αποτέλεσμα να πνιγεί.\nΣε ό,τι αφορά τα γεγονότα του τελευταίου διημέρου:\nΘύμα βιασμού έπεσε 95χρονη σε χωριό της Εύβοιας από έναν άγνωστο που εισέβαλε προχθές το βράδυ στο σπίτι της. Οπως κατέθεσε η ηλικιωμένη γυναίκα, που σε αυτήν την ηλικία έζησε την πιο φρικτή εμπειρία, ο δράστης, ο οποίος πιθανόν ήταν αλλοδαπός, μπήκε στο σπίτι την ώρα που κοιμόταν, την ξύπνησε, τη βίασε και εξαφανίστηκε, χωρίς να ξέρει αν έκλεψε κάτι.\nΕφιάλτης για πατέρα - γιο\nΔραματικές ώρες στα χέρια τριών ληστών έζησαν πατέρας και γιος, προχθές τα ξημερώματα, στο σπίτι πάνω από το αρτοποιείο τους στο Λαύριο. Οι δράστες εισέβαλαν στο σπίτι, τραυμάτισαν με μαχαίρι τον 65χρονο αρτοποιό, έδεσαν τον ίδιο και τον γιο του με καλώδια, πήραν από το σπίτι 3.000 ευρώ και εξαφανίστηκαν.\nΣτην οδό Στουρνάρη στα Εξάρχεια, άγνωστος τραυμάτισε με μαχαίρι στο πρόσωπο έναν άνδρα και άρπαξε μικρό χρηματικό ποσό, ενώ άλλοι δύο τραυμάτισαν με μαχαίρι 17χρονο στη στάση του Μετρό Ευαγγελισμός για 75 ευρώ.\nΑκόμα, μία γυναίκα τραυματίστηκε στα Πετράλωνα κατά την αρπαγή της τσάντας της, έξι άτομα, πιθανόν αλλοδαποί, τραυμάτισαν πολίτη στο Σύνταγμα και του πήραν 200 ευρώ, ενώ σωρεία είναι οι επιθέσεις χωρίς τραυματισμούς κυρίως στην Αθήνα.\nΜαχαίρωσε τη σύντροφό του\nΤο έγκλημα στον Κολωνό έγινε χθες το πρωί, στην οδό Φιλιππουπόλεως 27, όπου έμεναν δράστης και θύμα. Ο 30χρονος Μπαγκλαντεσιανός, κατά τη διάρκεια καβγά με την 24χρονη Ρουμάνα σύντροφό του, πιθανότατα για λόγους ερωτικής αντιζηλίας, την τραυμάτισε θανάσιμα με μαχαίρι. Στη συνέχεια προσπάθησε να διαφύγει πηδώντας στον ακάλυπτο της πολυκατοικίας, αλλά χτύπησε το πόδι του και συνελήφθη από αστυνομικούς, που ειδοποιήθηκαν από τους γείτονες.\nΗ ληστεία στον υπάλληλο της εταιρείας «Γερμανός» έγινε στην οδό Μυκόνου 52 στα Καμίνια, την ώρα που είχε παραλάβει τις εισπράξεις από τρία καταστήματα της εταιρείας στην περιοχή και πήγαινε με τη μοτοσικλέτα του να τα καταθέσει. Δύο άγνωστοι, που επίσης επέβαιναν σε μοτοσικλέτα, τον πυροβόλησαν εν κινήσει με αποτέλεσμα να το τραυματίσουν στο δεξί πόδι και, όταν έπεσε στον δρόμο, του άρπαξαν την τσάντα με 30.000 ευρώ και εξαφανίστηκαν.\nΛηστής ετών... 10 εισέβαλε σε κέντρο αισθητικής\nΔεκάχρονος εισήλθε σε κέντρο αισθητικής στην Πάτρα και άρπαξε την τσάντα της ιδιοκτήτριας. Οι υπεύθυνοι του ινστιτούτου δεν πίστευαν στα μάτια τους, όταν παρακολουθώντας την κάμερα του κλειστού κυκλώματος ασφαλείας διαπίστωσαν ότι ο κλέφτης της τσάντας ήταν ένα νεαρό αγόρι.\nΟ 10χρονος σκαρφάλωσε από τον φωταγωγό στον τρίτο όροφο πολυκατοικίας, με κίνδυνο της ζωής του και από το ανοικτό παράθυρο της κουζίνας κατάφερε να μπει στο ινστιτούτο.\nΜε αστραπιαίες κινήσεις το αγόρι άρπαξε την τσάντα και με τον ίδιο ακριβώς τρόπο που μπήκε μέσα αποχώρησε από το κέντρο αισθητικής. Η ιδιοκτήτρια του κέντρου ανακάλυψε πως η προσωπική της τσάντα είχε κάνει φτερά. Αμέσως έβαλε το βίντεο του κυκλώματος παρακολούθησης που διατεθεί το κέντρο και έκπληκτη είδε τον μικρό να κλέβει την τσάντα της. Ο δεκάχρονος δεν έχει εντοπιστεί από τις Αρχές, αν και το πρόσωπό του έχει καταγραφεί από τις κάμερες.\nΚΩΣΤΑΣ ΤΟΜΑΡΑΣ (πηγή)\nΕτικέτες αλλοδαποι, ανοχη, εγκληματικοτητα, κλεφτες, λαθρομεταναστες, ξεπουλημενοι αριστεροι, φονιαδες\nΚΑΤΕΒΑΣΤΕ ΤΗ ΦΟΡΜΑ ΣΥΛΛΟΓΗΣ ΥΠΟΓΡΑΦΩΝ ΓΙΑ ΤΗ ΔΙΕΝΕΡΓΕΙΑ ΔΗΜΟΨΗΦΙΣΜΑΤΟΣ ΚΑΝΟΝΤΑΣ ΚΛΙΚ ΕΔΩ - ΕΝΑΛΛΑΚΤΙΚΑ ΥΠΟΓΡΑΨΤΕ ΗΛΕΚΤΡΟΝΙΚΑ ΚΑΝΟΝΤΑΣ ΚΛΙΚ ΕΔΩ - ΕΠΙΣΗΣ ΜΠΟΡΕΙΤΕ ΝΑ ΥΠΟΓΡΑΨΕΤΕ ΜΕΣΩ SMS ΣΤΟΝ ΤΗΛ. ΑΡΙΘΜΟ 6979240406 ΣΤΟ ΟΠΟΙΟ SMS ΘΑ ΓΡΑΨΕΤΕ "ΘΕΛΩ ΔΗΜΟΨΗΦΙΣΜΑ ΑΚΟΛΟΥΘΟΥΜΕΝΟ ΑΠΟ ΤΟ ΟΝΟΜΑΤΕΠΩΝΥΜΟ ΚΑΙ ΤΗΝ ΔΙΕΥΘΥΝΣΗ ΣΑΣ".\nΟΛΟΙ ΟΙ ΠΑΤΡΙΩΤΕΣ ΑΝΕΞΑΡΤΗΤΟΥ ΙΔΕΟΛΟΓΙΚΗΣ ΤΟΠΟΘΕΤΗΣΗΣ, ΕΝΩΜΕΝΟΙ ΜΙΑ ΓΡΟΘΙΑ ΓΙΑ ΤΗΝ ΕΛΛΑΔΑ ΜΑΣ, ΤΗΝ ΠΑΤΡΙΔΑ ΜΑΣ, ΤΗΝ ΠΑΤΡΙΔΑ ΤΩΝ ΕΛΛΗΝΩΝ ΚΑΙ ΜΟΝΟ, ΓΙΑΤΙ ΓΙΑ ΑΥΤΑ ΤΑ ΙΕΡΑ ΚΑΙ ΓΕΜΑΤΑ ΙΣΤΟΡΙΑ, ΔΟΞΑ, ΤΙΜΗ ΚΑΙ ΑΝΔΡΕΙΑ ΧΩΜΑΤΑ, ΜΟΝΟ ΟΙ ΕΛΛΗΝΕΣ ΠΡΟΣΦΕΡΑΝ ΤΟ ΑΙΜΑ ΤΟΥΣ.\nΓΙΑΤΙ ΜΟΝΟ ΕΜΕΙΣ ΣΤΟ ΔΙΑΒΑ ΤΗΣ ΙΣΤΟΡΙΑΣ, ΔΕΝ ΑΝΕΧΟΜΑΣΤΕ ΚΑΜΙΑ ΜΠΟΤΑ ΚΑΤΑΚΤΗΤΗ ΚΑΙ ΕΙΣΒΟΛΕΑ, ΕΙΔΙΚΑ ΤΟΥ ΥΠΟΥΛΟΥ ΚΑΙ ΕΝ ΚΑΙΡΩ ΕΙΡΗΝΗΣ..\nΑναρτήθηκε από Alexandros στις 12:43 π.μ. 0 σχόλια\nΕτικέτες αληθεια, δημοψηφισμα, εθνικιστες, ελληνες, ιμια, λαθρομεταναστες, ξεπουλημενα μμε, πορεια\nΧωρίς όρια η εγκληματικότητα - 46.2% περισσότερη α...


Βαγγέλης Φίλος: Η τελευταία λέξη\n-Είναι αλήθεια; Με ρώτησαν μια μέρα οι λέξεις μου. Kαι δεν μπορούσα να κρυφτώ, δεν ήθελα.\nΕγύρευα τη μία λέξη κι έγραφα άλλες. Μια, μέσα μου, φωνή με πρόσταζε να σιωπήσω.\n-Δεν γίνεται, πριν λυτρωθώ, της απαντούσα. Αυτή θα με ελευθερώσει.\nΘα ηχήσουν, μια-μια, οι συλλαβές της και, ως άφωνη σύνθεση, θα υψωθεί, να συμφιλιώσει τον ουρανό με τη γη. Η νηνεμία ν’ απλωθεί. Να γίνω θάλασσα, λίκνο να γίνω, κύμα.\n-Είναι αλήθεια απάντησα κι αυτές αποσύρθηκαν, άλλες με απορία, άλλες με θυμό η με παράπονο. Καθώς πειθαρχημένες πήραν τις θέσεις τους στο χαρτί, πάλι με ρώτησαν:\n-Εμείς τί θ’ απογίνουμε;\n-Δεν είστε πια δικές μου.\n-Μας γέννησε η μοναξιά, το όνειρο. Είναι το όνειρό σου.\nΉξερα, καλά, ότι όλες τις πονούσα. Άλλη χρησμός, άλλη παλμός, ήχος και χρώμα.\nΉξεραν ότι τις αγαπώ. Ανάσα μου και στεναγμός, πόθος και δάκρυ, πόνος. Έρωτας, θάλασσα, καημός και γυρισμός. Φθινόπωρο.\nΤις σμίλεψα. Πήραν ζωή. Φτερούγισαν και φύγαν.\n-Σας γέννησε ο σπαραγμός, το όνειρο, η ελπίδα. Τώρα μαχαίρια, συμφορά και βάλσαμο. Τώρα λουλούδι, μέλισσα, πουλί…Άλλοι σας ταξιδεύουν, άλλοι.\nΕγώ τη λέξη μου γυρεύω, αυτή τη λέξη τη μεγάλη, τη μικρή, το αίνιγμα που θα φωτοβολήσει, αόρατο. Να συμφιλιώσει την ύπαρξη με το σκότος...Μέλαν το μέλλον και λευκό το όραμά του.\nΔεν είναι ιδανικό μου να μιλώ, να ιστορώ, να γράφω. Αυτά που είπα, ήτανε λυγμοί. Αντίλαλοι ασυναίσθητων ήχων, ασύνειδοι εφιάλτες.\nΔεν είμαι, εγώ, δημιουργός. Είμαι το δημιούργημα. Θέλω, ελεύθερος, να υπάρξω.\nΘέλω η ανάμνηση, στον ύπνο μου, να ’ρθει χαμογελούσα. Χωρίς το φόβο, μην ξυπνήσω και χαθεί. Να ευτυχώ, σαν ευτυχείς. Να σ’ αγαπώ κι ας μη με ξέρεις. Θέλω το όνειρό μου όνειρο ...Ποιός έστειλε εδώ αυτή τη συννεφιά και στάζει δάκρυ; Όχι! δεν είναι δάκρυ. Είναι η σταγόνα που κλείνει τον κύκλο του νερού. Ποιός βρήκε τούτη την πηγή που αναβλύζει πόνο; Όχι! δεν είναι πόνος. Αυτόν τον συνηθίσαμε. Είναι ένα ρευστό τίποτα, ο άλλος θάνατος. Ο διαρκής. Πού να ’βρω κόρφο να κρυφτώ, στήθος προσκέφαλο; Δος μου μια πέτρα κι ένα ψέμα να ακουμπήσω.\nΔεν έχω χρεία να μιλώ, όταν μιλούν τα μάτια. Όμως, κι αυτά φοβούνται. Μην φανερώσουν, μην φανερωθούν. Κοιτώ, μα, δεν σε βλέπω.\nΌταν ξυπνήσω και θα ιδω ότι, άλλο πια ο ύπνος δεν παιδεύει, μπορεί… Μπορεί ν’ ανοίξει ο ουρανός. Και να φανερωθούν οι άγγελοι.\nΔεν θα ’ναι θαύμα, αλλά, η υπόκλιση της πραγματικότητας στο θρίαμβο της φαντασίας.\nΘέλω τη λέξη μου.\n-Τη λέξη που ζητάς την είπες!\nΓύρισα να ιδω ποιός μου μιλά, τον ρώτησα:\nΔεν μ’ αποκρίθηκε. Μόνο μου χαμογέλασε. Κι ύστερα, σβήστηκε η μορφή κι ακούστηκε η φωνή, εντός μου.\n-Είναι, εδώ, αμήχανη σε βλέπει. Δεν το ξέρει…\n-Ποιός ξέρει, πότε θα γραφτεί το τέλος; είπα.\n-Ή η αρχή!\nΩς άκουσα την τελευταία φράση, κατάλαβα ότι στο μεγάλο αίνιγμα, δεύτερο αίνιγμα μου πρόσθεσε ο χρησμός.\n-Το ξέρω! φώναξα. Υπάρχει! έξω απ’ την ψευδαίσθηση, υπάρχει! Μόνο, που πρέπει να υπερβώ το αισθητό, για να θεμελιώσω την αλήθεια. Αυτή με τις νι διαστάσεις, -όπου νι το κάθε τι, ακόμα και το τίποτα.\nΚαθώς είπα αυτά τα λόγια, τα μεγάλα, κοίταξα μες στον καθρέφτη μου και είδα χιλιάδες εκδοχές. Κι αναρωτήθηκα, αν πολλαπλώς υπάρχω. Η μήπως χάθηκα, μια Κυριακή, περιμένοντας το τρένο και είναι, όλα τούτα, ξένες υπάρξεις;\n-Τη λέξη, που ζητώ, την έγραψα, μα δεν την ξέρω, ψιθύρισα, κι έγινε ο ψίθυρος θρόισμα. Και τα χαρτιά μου πέταξαν. Και γέμισαν νόημα τα μαύρα σημάδια. Γύρευε το καθένα το ρόλο του, καθώς οι λέξεις έχαναν τα γράμματα, στην περιδίνηση, κι ύστερα τα ’βρισκαν πάλι.\n-Δεν θέλουμε να ξέρουμε, μου είπαν στο τέλος.\nΕίχαν το δίκιο τους. Όμως, ήταν για μένα ανάγκη.\n-Θα μείνουμε, μαζί. Καμμιά από εμάς δεν θα σβήσει τις άλλες.\nΜιλούσαν σωστά, με την ανωτερότητα ενός ευγενούς προορισμού. Με την ομορφιά που είχαν μέσα τους.\nΤότε κατάλαβα, ότι μόνος μου θα πορευτώ κι έκλεισα μ’ ένα χάδι τα βιβλία. Και καθώς ένα ανείπωτο ψέμα σκόρπισε, γύρω μου, ελπίδα, είπα:\n-Θα περπατήσω, στη θάλασσα…\nΚι ήταν, εκεί, απέραντος θεός, η μοναξιά. Και το γαλάζιο, καθολική παρουσία.\n-Είναι η λέξη μου; ρώτησα μ’ ελπίδα.\nΌμως, ο ήλιος κατέβαινε αργά. Κι όσο κατέβαινε, αποκτούσε το χρώμα του τέλους του. Και όσο πλησίαζε το κόκκινο στο πορφυρό του θανάτου, αυτός κατέβαινε ακόμα πιο αργά, ορίζοντας μια νέα αιωνιότητα.\n-Να ’ναι το τέλος; αναρωτήθηκα.\n-Όχι απάντησα, μονάχος. Ενώπιον του, κανείς δε σιώπησε. Κανείς δεν λύτρωσε κανέναν, μήτε λυτρώθηκε. Υπάρχει όμως, άλλο τέλος, πέρα απ’ αυτό. Εκεί που ηχεί, υπέρηχη, η λέξη.\nΛένε, ότι τα πουλιά και οι μέλισσες την νιώθουν. Λένε, τα άνθη την ακούν. Και οι άνθρωποι, πριν πουν την πρώτη λέξη, την γνωρίζουν -μα, πάντα την ξεχνούν.\nΚαθώς οι τελευταίες σκέψεις με κυρίευαν, ήρθε ένα κύμα γαλήνης και με πλημμύρισε. Και ξάπλωσα στη λευκή άμμο.\nΚοιμήθηκα ή πέθανα; Δεν ξέρω.


ΔΟΚΙΜΗ: Hyundai i30 Fastback 1.5T 48V Hybrid Auto - Με 160 ίππους και τιμή πρόκληση! - Ο νέος κινητήρας των 160 ίππων αναβαθμίζει τον δυναμικό χαρακτήρα του 5θυρου κουπέ της Hyundai, ενώ παράλληλα το 48βολτο υβριδικό σύστημα μειώνει κατανάλωση και εκπομπές ρύπων. Και όλα αυτά σε τιμή - πρόκληση! - gocar.gr - GoForward\nΔΟΚΙΜΗ: Hyundai i30 Fastback 1.5T 48V Hybrid Auto - Με 160 ίππους και τιμή πρόκληση!\nΟ νέος κινητήρας των 160 ίππων αναβαθμίζει τον δυναμικό χαρακτήρα του 5θυρου κουπέ της Hyundai, ενώ παράλληλα το 48βολτο υβριδικό σύστημα μειώνει κατανάλωση και εκπομπές ρύπων. Και όλα αυτά σε τιμή - πρόκληση!\nΓιάννης Λημναίοςστις 30.12.2020\nβασική έκδοση από 18.390 €\nδοκιμάζουμε την έκδοση 1.5T 48V HYBRID 7-DCT DISTINCTIVE - 22.790 €\nΕπιτάχυνση 0-100 km/h8,8 sec\nΜέση κατανάλωση5,4 lt/100km\nΕκπομπές CO2124 gr/km\nΤο ανανεωμένο i30 Fastback έρχεται με νέα εμφάνιση, καινούριους κινητήρες και κιβώτια ταχυτήτων και υβριδική τεχνολογία.\nΑν κάτι χαρακτηρίζει την Hyundai, αυτό είναι η τόλμη. Η κορεατική φίρμα δεν μένει στην συνολική ποιότητα που χαρακτηρίζει τα αυτοκίνητά της, ούτε στην τεχνολογία με την οποία τα προικίζει απλόχερα. Τολμά να μπει και να αναζητήσει δόξα και πωλήσεις σε κάθε υποκατηγορία της αγοράς. Τρανό παράδειγμα το - σπάνιο στο είδος του - i30 Fastback, η γοητευτική εκδοχή του μικρομεσαίου μοντέλου της την οποία ερωτεύεσαι πρώτα απ’ όλα για την αισθητική του 5θυρου κουπέ αμαξώματος, που εκπέμπει δυναμισμό και κομψότητα σε απόλυτη αρμονία.\nΔύο στοιχεία που ενισχύονται αμφότερα στο ανανεωμένο μοντέλο, κυρίως στο εμπρός μέρος. Εκεί όπου δεσπόζουν η μεγαλύτερη, επιβλητική μάσκα και οι νέοι (έξτρα στην έκδοση Distinctive της δοκιμής) εντυπωσιακοί προβολείς full LED σε σχήμα V.\nΚαινούριες ζάντες αλουμινίου και ανασχεδιασμένοι προφυλακτήρες εμπρός και πίσω ολοκληρώνουν τις αλλαγές εξωτερικά, δίνοντας την απαραίτητη φρεσκάδα στο μυώδες και ελκυστικό στο σύνολο.\nΑνάλογο ρόλο έχει αναλάβει στο εσωτερικό ο ψηφιακός πίνακας οργάνων 7’’ που διακρίνεται, όχι μόνο για την πληρότητα των ενδείξεων, αλλά και για τον τρόπο απεικόνισής τους. Ανάλογα με το πρόγραμμα οδήγησης που επιλέγει ο οδηγός, αλλάζει αντίστοιχα και το χρώμα στο φόντο και τα γραφικά: μπλε για το Normal, πράσινο για το Eco και βαθύ πορτοκαλί για το Sport mode.\nΚατά τα λοιπά, το μοντέρνο εσωτερικό διατηρεί το υψηλό επίπεδο ποιότητας υλικών και συναρμογής, τη σωστή θέση οδήγησης, την οθόνη αφής 8’’ που φροντίζει για συνδεσιμότητα (μέσω Apple CarPlay και Android Auto), ψυχαγωγία και πλοήγηση, καθώς και τους γενναιόδωρους χώρους για επιβάτες και αποσκευές. Τέσσερις ενήλικες χωράνε με περίσσεια άνεση ενώ στην ανάγκη βολεύεται και πέμπτος. Ταυτόχρονα, το πορτμπαγκάζ των 450 lt καλύπτει τις ανάγκες μιας οικογένειας, ενώ η ανάκληση των καθισμάτων απογειώνει τον συνολικό όγκο στα 1.650 lt.\nΟι μεγαλύτερες αλλαγές στο i30 που δοκιμάζουμε κρύβονται κάτω από το καπό και το δάπεδο του χώρου αποσκευών. Πρόκειται αφενός για τον νέο 1.500άρη τούρμπο κινητήρα βενζίνης που αντικαθιστά τον 1.4 T-GDi, αφετέρου το 48βολτο ήπιο υβριδικό σύστημα που υποβοηθά τον κινητήρα ωφελώντας τόσο την κατανάλωση καυσίμου, όσο και τις επιδόσεις. Η απόδοση του 1.5 T-GDi φτάνει τους 160 ίππους και τα 253 Nm ροπής, τα οποία στην περίπτωσή μας καταλήγουν στους εμπρός τροχούς μέσω του γνωστού αυτόματου κιβωτίου διπλού συμπλέκτη 7-DCT (7 σχέσεων) της Hyundai με paddles στο τιμόνι.\nΟι επιδόσεις είναι πολύ καλές: 0-100 km/h σε 8,8 sec και τελική ταχύτητα 210 km/h ανακοινώνει ο κατασκευαστής, με τη μέση κατανάλωση καυσίμου να περιορίζεται στα 5,5 - 6,3 lt/100 km (WLTP). Στην πράξη το μοτέρ κρύβει με τη γραμμικότητά του τη ισχύ, ειδικά αν ο οδηγός έχει επιλεγμένο το Eco mode όπου το αυτόματο κιβώτιο είναι νωχελικό.\nΧρειάζεται τουλάχιστον το normal mode για να δείξει το σθένος του, συνεπικουρούμενο από το κιβώτιο που ζωντανεύει σε διάθεση, ή το sport για να ξεδιπλώσει πλήρως τις αρετές του δείχνοντας δύναμη από χαμηλά και γεμάτη απόδοση στο μεγαλύτερο φάσμα λειτουργίας. Θετικές είναι οι εντυπώσεις και για την πραγματική κατανάλωση, με τη μέση τιμή της δοκιμής μας να κυμαίνεται στα 7,6 με 7,8 lt/100 km – καθόλου άσχημα για ένα οικογενειακό 160 ίππων!\nΑπόκριση κιβωτίου στο Eco mode\nΣτην οδήγηση, το Fastback συνεχίζει να παντρεύει ιδανικά το καλό κράτημα με την άνεση. Η στιβαρή κατασκευή και η ανάρτηση (McPherson εμπρός, πολλαπλοί σύνδεσμοι πίσω) που είναι όσο σφικτή πρέπει και όσο ενδοτική χρειάζεται, προσφέρουν αποτελεσματικότητα και ποιοτική κύλιση σε κάθε είδους διαδρομή. Ο οδηγός απολαμβάνει ευελιξία στις στροφές, ευθυβολία στις υψηλές ταχύτητες, εύκολο έλεγχο με το ικανοποιητικό σε αίσθηση τιμόνι και ισχυρή επιβράδυνση από τα δυνατά φρένα.\nΓενικά το i30 Fastback στρίβει ουδέτερα χωρίς να παίρνει μεγάλες κλίσεις, ενώ ακόμη και στην υπερβολή η ουρά δεν θα ξαφνιάσει με απότομες αντιδράσεις. Άλλωστε, το πληρέστατο Hyundai SmartSense περιλαμβάνει τεχνολογίες υποβοήθησης που επεμβαίνουν όταν και όσο χρειαστεί για να βοηθήσουν τον οδηγό. Στάνταρ μεταξύ άλλων είναι τα συστήματα Αυτόματης Πέδησης, Προειδοποίησης Απόσπασης Προσοχής Οδηγού, Προειδοποίησης Εκτροπής και Υποβοήθησης Διατήρησης Λωρίδας, Υποβοήθησης Εκκίνησης σε Ανηφόρα, καθώς και η κάμερα οπισθοπορίας με δυναμικές γραμμές καθοδήγησης.\nΜε το ανανεωμένο i30 Fastback η Hyundai κάνει hat-tricκ. Φρεσκάρει πετυχημένα τη γοητεία του 5θυρου κουπέ που φλερτάρει λόγω εμφάνισης με την premium γειτονιά, ενισχύει την απόδοση με τον νέο 1.5 Turbo των 160 ίππων βελτιώνοντας παράλληλα την κατανάλωση με το σύστημα 48V Hybrid και διατηρεί στο μέγιστο βαθμό την ποιότητα, την ασφάλεια και την άνεση που διέκριναν ανέκαθεν το μοντέλο. Και όλα αυτά σε ιδιαίτερα δελεαστική τιμή\nΦΩΤΟ: Κ. ΜΠΙΤΣΙΚΩΚΟΣ, Γ. ΛΗΜΝΑΙΟΣ\nHyundai i30 2021 N Line range\nCATEGORYHyundai i30 2021 N Line range


ΚΕΡΔΟΣ - Τι μπορεί να φέρει μία οπτική ίνα στη ζωή μας;\nΈρευνες έχουν δείξει ότι το αργό internet είναι ένα από τα τρία πράγματα που εξοργίζουν περισσότερο τους Έλληνες. Μέχρι χθες. Γιατί η WIND, με το τριετές επενδυτικό της πλάνο στο δίκτυο σταθερής τηλεφωνίας και με τη δημιουργία ιδιόκτητου δικτύου οπτικών ινών δεν υπόσχεται απλά υπερ-υψηλές ταχύτητες, αλλά μία γνήσια ψηφιακή επανάσταση.\nΚαθίστε αναπαυτικά. Θα σας συστήσουμε τις οπτικές ίνες. Ένα πολύ λεπτό καλώδιο σύγχρονης τεχνολογίας, μετεξέλιξη του καλωδίου χαλκού, το οποίο όχι μόνο επιτρέπει πολύ υψηλές και σταθερές ταχύτητες στο internet, αλλά ανταποκρίνεται πλήρως και στις πιο απαιτητικές ανάγκες του σπιτιού ή της επιχείρησής σας, μέσα από ένα εξειδικευμένο προσωπικό που έχει εκπαιδευτεί διεξοδικά για την νέα πραγματικότητα που έρχεται και σαρώνει τα πάντα στο πέρασμά της.\nΚι όλα αυτά μέσα από το τριετές επενδυτικό πλάνο της WIND που έχει εγκριθεί από την Εθνική Επιτροπή Τηλεπικοινωνιών & Ταχυδρομείων (ΕΕΤΤ) και θα καλύπτει μέχρι και 500 χιλιάδες γραμμές ανά την Ελλάδα, οι οποίες θα φτάνουν μέχρι και την πόρτα του σπιτιού σας! Ναι καλά διαβάσατε. Οι διαθέσιμες τεχνολογίες οπτικών ινών, μέρος του πενταετούς επενδυτικού πλάνου 500 εκ. ευρώ της WIND Ελλάς, υπόσχονται, μάλιστα, ταχύτητες που θα αγγίζουν το 1 Gbps.\nNew Era από την Καλαμάτα\nΤην νέα τεχνολογική εποχή θα δοκιμάσουν πρώτοι οι κάτοικοι της Καλαμάτας, όπου το προσεχές διάστημα θα ολοκληρωθεί το δίκτυο οπτικών ινών της WIND και θα δοκιμαστεί πιλοτικά η νέα τεχνολογία, προτού «μετακομίσει» σε επιλεγμένες περιοχές της χώρας.\nΉδη στον χάρτη έχουν προστεθεί η Αθήνα, η Θεσσαλονίκη, η Λάρισα και το Ηράκλειο, με τα έργα για τα δίκτυα νέας γενιάς NGA (Next Generation Access) να έχουν ξεκινήσει στη Νέα Σμύρνη, την Καλλιθέα και τη Δυτική Αττική.\nΟ Flash στο σαλόνι σου\nΚέρδος online 28/9/2017 8:00


Το ποδόσφαιρο γυναικών ήρθε και στο Χαϊδάρι\nΑρχική ΕΙΔΗΣΕΙΣ ΑΘΛΗΤΙΣΜΟΣ Το ποδόσφαιρο γυναικών ήρθε και στο Χαϊδάρι\nΜια νέα ποδοσφαιρική ομάδα δημιουργήθηκε στο Χαϊδάρι. Μια ομάδα που είναι μοναδική. Το ποδόσφαιρο γυναικών είναι εδώ και πρόκειται για την ομάδα του Θριάμβου Χαϊδαρίου.\nΑγωνίζεται στη Γ΄ εθνική κατηγορία και μέχρι στιγμής σε 4 αγώνες (όλοι εκτός έδρας) μετράει 3 νίκες και 1 ήττα. Στόχος της ομάδας είναι η κατάληψη της πρώτης θέσης και η άνοδος στη Β’ εθνική κατηγορία.\nΔημιουργός, προπονήτρια και ψυχή της ομάδας είναι η Σμαράγδα Δεμπεγιώτου. Παλιά γνώριμη της πόλης, αφού είχε θητεύσει προ λίγων ετών στην ομάδα γυναικών του Αστέρα Χαϊδαρίου. Οι γνώσεις της στο άθλημα και η εμπειρία της στο χώρο του ποδοσφαίρου γυναικών αποτελούν εγγύηση για την επίτευξη των στόχων της ομάδας.\nΣμαράγδα θα μπορούσες να πας οπουδήποτε και να δημιουργήσεις αυτή την ομάδα. Τι σε έκανε να έρθεις στο Χαϊδάρι και στον Θρίαμβο;\nΣτο Χαϊδάρι και στο Θρίαμβο ήρθα γιατί έπαιξαν ρόλο δύο σημαντικά πράγματα. Η γνωριμία ετών, η αλληλοεκτίμηση και η εμπιστοσύνη που έχω στον Γενικό Γραμματέα του συλλόγου κ. Κώστα Ζουμπουρίδη, ο οποίος με έφερε σε επαφή με το νέο ΔΣ. Συμφωνήσαμε να συνεργαστούμε, αφού και οι δυο πλευρές επιθυμούσαμε να δημιουργήσουμε κάτι το ξεχωριστό. Ο δεύτερος λόγος είναι οι γηπεδικές εγκαταστάσεις.Το γεγονός δηλαδή ότι ανακατασκευάστηκαν τα δυο ποδοσφαιρικά γήπεδα του Χαϊδαρίου και διαθέτουν τις προϋποθέσεις για να φιλοξενήσουν πρωταθλήματα της ΕΠΟ.\nΠοιο είναι το όραμα που έχεις για αυτή την ομάδα;\nΤο όραμα και οι στόχοι της γυναικείας ομάδας που ανήκει στην οικογένεια του Θριάμβου είναι να φτάσουμε σε βάθος χρόνου, πενταετίας περίπου, στην ανώτερη κατηγορία αυτή της Α’ Εθνικής, με ποιοτικό ποδόσφαιρο. Θέλουμε να βοηθήσουμε παίκτριες μας να φορέσουν το εθνόσημο της εθνικής μας ομάδας και να καμαρώνει όλο το Χαϊδάρι που θα εκπροσωπείται μέσα από αυτές σε Ελλάδα και εξωτερικό.\nΤι θα προσφέρει στην πόλη μας η επιτυχία αυτής της ομάδας;\nΗ επιτυχία της ομάδας μας θα προσφέρει αίγλη στη πόλη του Χαϊδαρίου έτσι ώστε να ωθήσει την ανάπτυξη του αθλήματος, την άνθιση των ακαδημιών όλων των ποδοσφαιρικών σωματείων τόσο σε ποσότητα όσο και σε ποιότητα, βγαίνοντας μάλιστα από τα σύνορα της πόλης αφού η διαφήμιση θα είναι σε εθνικό επίπεδο. Για το λόγο αυτό θέλουμε σύμμαχους όλα τα σωματεία, ώστε να πάμε ένα βήμα παραπέρα όλοι μαζί με συνεργασία για το καλό όλων μας. Ο ένας να συμπαρασύρει τον άλλο για την πρόοδο και την ανάπτυξη που θα φέρει αθλητικές επιτυχίες στη πόλη μας.\nΠώς μπορεί η πόλη να βοηθήσει αυτή την ομάδα να πετύχει;\nΟ Δήμος πρέπει να βοηθήσει και να στηρίξει την κίνηση αυτή με την παράδοση των γηπεδικών εγκαταστάσεων. Τον θέλουμε αρωγό δίπλα μας με την εξασφάλιση των κατάλληλων συνθηκών για την αγωνιστική προετοιμασία της ομάδας, για να μπορέσουμε να φέρουμε επιτυχίες, Ο φίλαθλος κόσμος θέλουμε να έρθει κοντά και να στηρίξει τις προσπάθειές μας ηθικά και έμπρακτα. Οι τοπικοί παράγοντες και επιχειρηματίες να βοηθήσουν με ό,τι μέσα διαθέτει ο καθένας για να διευκολύνουν το οικονομικό και οργανωτικό σκέλος της προσπάθειάς μας που είναι απαραίτητο για να εξασφαλιστούν οι συνθήκες που φέρνουν τις επιτυχίες.\nΓια το ποδόσφαιρο γυναικών το λόγο θα δώσουμε τώρα στις πρωταγωνίστριες. Στα κορίτσια της ομάδας.\nΤο ποδόσφαιρο γυναικών υστερεί σε θέαμα από το ποδόσφαιρο αντρών;\nΊριδα Προκόπη, 30 χρονών: Καταρχάς το ποδόσφαιρο είναι ένα. Αλλά, αν θέλαμε να το συγκρίνουμε, θα έλεγα πως το γυναικείο ποδόσφαιρο από το αντρικό διαφέρει στην ταχύτητα τόσο των παικτών όσο και του συνολικού παιχνιδιού. Δεν υστερεί σε θέαμα, ίσα ίσα έχουμε δει πολύ θεαματικά παιχνίδια όσοι το παρακολουθούμε, σε αυτό που υστερεί είναι η προβολή κι η χρηματοδότηση του. Αν και το πρώτο έχει αρχίσει κάπως να αλλάζει ελπίζουμε όμως κι στο δεύτερο.\nΓιατί κάποιος φίλαθλος να έρθει και να παρακολουθήσει την ομάδα γυναικών του Θριάμβου;\nΕριφίλη Κοσμίδη, 16 χρονών: Είμαστε μια νεοσύστατη ομάδα στο γυναικείο ποδόσφαιρο, αλλά παρόλα αυτά έχουμε καταφέρει με πολύ δουλειά και καλό κλίμα να φαίνεται στον αγωνιστικό χώρο μια ομάδα που είναι χρόνια μαζί. Στην Ελλάδα είναι αλήθεια ότι οι φίλαθλοι του γυναικείου ποδοσφαίρου είναι λίγοι όμως έχουμε κερδίσει κάποιους που έρχονται και μας παρακολουθούν σε κάθε παιχνίδι, όντας πλέον υποστηρικτές της ομάδας μας. Πιστεύω ότι αυτό που τους αρέσει είναι ότι προτιμάμε να παίζουμε με τη μπάλα κάτω, με πλάνο και με συγκεκριμένες οδηγίες από την προπονήτρια. Έχουμε όρεξη και ένταση γι’ αυτό που κάνουμε και θέλουμε να δείξουμε ότι ο Θρίαμβος μπορεί να διεκδικήσει το πρωτάθλημα, γιατί διαθέτει ικανές παίκτριες και αγωνιστική ποιότητα με σωστό πλάνο.\nΓιατί έχεις επιλέξει να ασχοληθείς με αυτό το άθλημα; Πόσο δύσκολο είναι για ένα κορίτσι να ακολουθήσει το δρόμο του ποδοσφαίρου;\nΕλένη Ανδρέου, 15 χρονών: Από πολύ μικρή ηλικία μου άρεσε το ποδόσφαιρο και να παίζω και να το παρακολουθώ, γι’ αυτό επέλεξα να παίξω κανονικά σε μια ομάδα και όχι σε μια αλάνα ή απλά με φίλους. Προσωπικά θεωρώ ότι το ποδόσφαιρο είναι δύσκολο και για τα δυο φύλα. Βέβαια στην χώρα μας είναι πολύ πιο δύσκολο για τα κορίτσια λόγω της νοοτροπίας που έχουν μερικοί άνθρωποι, που επιμένουν να θεωρούν το ποδόσφαιρο μόνο αντρικό προνόμιο! Εμένα μου φαίνεται πολύ φυσιολογικό ένα κορίτσι να παίζει μπάλα, αν αυτό είναι που της αρέσει και την γεμίζει, και άμα το πιστεύει πραγματικά μπορεί να φτάσει όσο ψηλά θέλει.\nΤι σημαίνει το ποδόσφαιρο για σένα; Πόσο σημαντικό είναι στη ζωή σου;\nΑθανασία Γεωργίου, 18 χρονών: Το ποδόσφαιρο για μένα δεν είναι μόνο ένας τρόπος διαφυγής, αλλά είναι πλέον μέρος της ζωής μου. Είναι ένα έντονο ομαδικό άθλημα, που απαιτεί συνεργασία μεταξύ διαφορετικών χαρακτήρων και δεν βασίζεται μόνο στις ικανότητες αλλά και στην ψυχή και το πάθος.\nΤο ρόστερ του Θριάμβου Χαϊδαρίου:\n1) Κατρόση Ιωάννα\n2) Τσίλη Χριστίνα\n3) Ευγενικού Ιωάννα\n4) Κάλτση Αριάδνη\n5) Κυριακοπούλου Βάσω\n6) Παπαδάκη Δήμητρα\n7) Προκόπη Ίριδα\n8) Μαγκωνάκη Μαρία\n9) Κουτσουδάκη Μιχαέλα\n10) Καϊάφα Χριστίνα\n11) Κούκη Κατερίνα\n12) Γεωργίου Αθανασία\n13) Κοσμίδη Εριφίλη\n14) Ανδρέου Ελένη\n15) Σακελλαροπούλου Παναγιώτα\n16) Παπουτσά Ευτυχία\n17) Γιακουμοπούλου Κατερίνα\n18) Κοστοπούλου Ειρήνη\n19) Χασκοτσελάϊ Ελιόνα\n20) Σταθά Φαίη\n21) Ναστούλη Φωτεινή\n22) Δαμουλιάνου Ελένη\nΠροηγούμενο άρθροΤο “Σμιγάδι” στο “Απτάλικο” – Ρεμπέτικα, μικρασιάτικοι μπάλοι, καρσιλαμάδες, απτάλικα, ζεϊμπέκικα της Σμύρνης, πολίτικα συρτά\nΕπόμενο άρθρο“In the Mood for Jazz”, live στο Χαϊδάρι


Χόρεψε στα... χιόνια η Αϊντχόφεν! - Sportlive.gr\nΣε ένα «άσπρο» σκηνικό λόγω της έντονης χιονόπτωσης στο Ρότερνταμ, οι γηπεδούχοι άνοιξαν το σκορ μόλις στο 4′ με ένα φανταστικό δυνατό σουτ του Σμεετς, με τους γηπεδούχους να πιέζουν στη συνέχεια για την ισοφάριση και να φέρνουν το ματς στα ίσα 20 λεπτά αργότερα με τον Μάουρο Τζούνιορ.\nΠαρόμοιο σκηνικό και στην επανάληψη, εκεί όπου οι φιλοξενούμενοι μέσα σε ένα δίλεπτο όχι μόνο έφεραν τούμπα το ματς, αλλά μάλιστα πήραν και «αέρα» δύο τερμάτων χάρη στα γκολ των Μαλέν (47′) και Μαντουεκέ (49′). Στο 71′, ο Φίλιπ Μαξ ανέβασε τον δείκτη του σκορ στο 4-1 με όμορφο πλασέ, με την Αϊντχόφεν κάπου εκεί να αισθάνεται πως πήρε το ματς.\nΩστόσο, η Σπάρτα Ρότερνταμ δεν είχε πει την τελευταία κουβέντα της, μειώνοντας σε 3-4 στο 87′ και δείχνοντας ικανή να κάνει την έκπληξη. Ο Μαλέν όμως με το δεύτερο προσωπικό του γκολ διαμόρφωσε το τελικό 3-5 στις καθυστερήσεις του ματς και χάρισε μια πολύτιμη νίκη στην ομάδα του.\n(58′ Ντε Λέου- 2′ Μπούιτινκ, 9′ Τανάνε, 49′ Μπρόγια, 90+3′ Βρόεγκχ)\n(4′ Σμεετς, 75′ Γκράβενμπερτς, 87′ Κάρχουτς – 4′ Μάουρο Τζ., 47′, 90+3′ Μαλέν, 49′ Μαντουεκέ, 71′ Μαξ)


Αεροπορικά από Νέα Υόρκη Νιούαρκ για Σικάγο Μίντγουεϊ από 182 € | Skyscanner\nΑεροπορικά από Νέα Υόρκη Νιούαρκ για Σικάγο Μίντγουεϊ\nΣτοιχεία πτήσης Νέα Υόρκη Νιούαρκ για Σικάγο Μίντγουεϊ\nΠοια είναι η καλύτερη τιμή για μετ' επιστροφής πτήση από Νέα Υόρκη Νιούαρκ προς Σικάγο Μίντγουεϊ;\nΗ καλύτερη τιμή που βρήκαμε στην Skyscanner για αεροπορικό εισιτήριο από Νέα Υόρκη Νιούαρκ προς Σικάγο Μίντγουεϊ είναι 181 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠοια είναι η διάρκεια της πτήσης από Νέα Υόρκη Νιούαρκ προς Σικάγο Μίντγουεϊ;\n2ώρες 10λεπτά είναι η μέση διάρκεια πτήσης από Νέα Υόρκη Νιούαρκ προς Σικάγο Μίντγουεϊ.\nΠόσες αεροπορικές εταιρείες πραγματοποιούν απευθείας πτήσεις από Νέα Υόρκη Νιούαρκ προς Σικάγο Μίντγουεϊ;\nΥπάρχει μία αεροπορική εταιρεία που πραγματοποιεί πτήσεις απευθείας από Νέα Υόρκη Νιούαρκ προς Σικάγο Μίντγουεϊ.\nΠόσες πτήσεις πραγματοποιούνται την εβδομάδα από Νέα Υόρκη Νιούαρκ προς Σικάγο Μίντγουεϊ;\nΠραγματοποιούνται 41 πτήσεις την εβδομάδα από Νέα Υόρκη Νιούαρκ προς Σικάγο Μίντγουεϊ, από τον Οκτώβριος.


Τα συμπεράσματα του Ετήσιου Τακτικού Συνεδρίου της ΚΕΔΕ - TheCaller\nΠου διεξήχθη από 14-16 Οκτωβρίου στη Θεσσαλονίκη\nΔ. Παπαστεργίου, Πρόεδρος Κ.Ε.Δ.Ε.: Στο Συνέδριό μας δόθηκαν θετικές απαντήσεις σε κρίσιμα για την αυτοδιοίκηση ζητήματα. Και περιμένουμε άμεσα, στο επόμενο διάστημα την δρομολόγηση της επίλυσης σοβαρών, πάγιων και διαχρονικών αιτημάτων μας.\nΤα συμπεράσματα του Ετήσιου Τακτικού Συνεδρίου, που έγινε 14-16 Οκτωβρίου στη Θεσσαλονίκη, ανακοινώνει η ΚΕΔΕ.\nΤο κείμενο το συμπερασμάτων ψηφίστηκε κατά πλειοψηφία, με θετική ψήφο από την παράταξη της πλειοψηφίας “Σύγχρονοι Ισχυροί Δήμοι” και την παράταξη “Αυτοδιοικητικό Κίνημα”.\nΣτο κείμενο επισημαίνεται ότι στο συνέδριο δόθηκαν αρμοδίως από την κυβέρνηση απαντήσεις σε μερικά από τα ζητήματα άμεσης ανάγκης, όμως παραμένει η επίλυση σοβαρών και διαχρονικών αιτημάτων της Αυτοδιοίκησης, στο αμέσως προσεχές διάστημα.\nΕπίσης παρατίθενται αναλυτικά τα αιτήματα της Αυτοδιοίκησης, προαναγγέλλεται ότι θα επιδιωχθούν συναντήσεις με τον πρωθυπουργό και τους αρχηγούς όλων των πολιτικών κομμάτων.\nΕπίσης ανακοινώνεται ότι τον προσεχή Ιανουάριο θα υπάρξει έκτακτη Γενική Συνέλευση της ΚΕΔΕ, προκειμένου να γίνει αποτίμηση της κατάστασης και να επανεκτιμηθεί η στάση της αυτοδιοίκησης\n«Είναι θετικό το επιπλέον 1 δις ευρώ για το πρόγραμμα «Αντώνης Τρίτσης», τα 320 εκ. ευρώ για smart cities, αλλά και η νέα οπτική του ΕΣΠΑ, η αύξηση κατά 15% των ΚΑΠ από 1-1-2023» επισημαίνει η ΚΕΔΕ.\n«Όμως, υπογραμμίζει υπάρχουν πολλά και σημαντικά που δεν έχουν απαντηθεί για το προσωπικό που μας λείπει και για την κινητικότητα, για τα οικονομικά των δήμων και την δέσμευση για σταδιακή απόδοση των παρακρατηθέντων, για την αποκέντρωση και το ξεκαθάρισμα ρόλων και αρμοδιοτήτων μεταξύ Α΄ και Β΄ βαθμού».\nΗ ΚΕΔΕ επισημαίνει ακόμη: «Δεν έχουμε περιθώριο να χάσουμε άλλο χρόνο. Οι Δήμοι και οι τοπικές μας κοινωνίες, δεν μπορούν άλλο να περιμένουν. Οι διεκδικήσεις μας είναι δίκαιες και διαχρονικές, υπερβαίνουν τα κόμματα και υπηρετούν το μακροπρόθεσμο συμφέρον της ελληνικής κοινωνίας. Το χρονοδιάγραμμα των αλλαγών θα το καθορίσουμε εμείς, με την αποφασιστική μας στάση.\nΣτο επόμενο διάστημα θα επιδιώξουμε μέσα από τις συναντήσεις μας με την πολιτική ηγεσία της χώρας, τον ίδιο τον Πρωθυπουργό, αλλά και τις ηγεσίες όλων των πολιτικών κομμάτων, να προωθήσουμε τις κοινές μας θέσεις, δηλώνοντας την αποφασιστικότητά μας να προχωρήσουμε εφόσον χρειαστεί και σε κινητοποιήσεις, προκειμένου να επιτύχουμε τους στόχους μας.\nΑπό το Συνέδριο της Θεσσαλονίκης η Αυτοδιοίκηση βγαίνει ενωμένη. »\nΛέσβος: Θεματικό πάρκο και πίστα enduro στην παλιά χωματερή Καλλονής\nΔΕΥΑ Πύργου: Η δεύτερη φάση εκσυγχρονισμού του δικτύου ύδρευσης\nΚομοτηνή: Το “Followgreen” του Δήμου στη “μάχη” προστασίας των δασών\nΗ Coca-Cola επεκτείνει τις δράσεις της κοινωνικής πλατφόρμας Zero Waste Future σε δήμους της χώρας\nΤηλε-διαβούλευση για την ανακύκλωση και τη διαχείριση αποβλήτων λιμένων


Life Coach Βιολέττα Ψωφάκη - Ελέγχω τα συναισθήματά μου, ελέγχω τη ζωή μου\nΜας γεννήθηκαν πολλές απορίες, είχαμε και έχουμε πολλές ερωτήσεις, που όμως δεν μπορούν να απαντηθούν, επειδή δεν έχουμε τα πραγματικά δεδομένα. Και τι μας μένει σε τέτοιες περιπτώσεις; Πολύ μεγάλη αβεβαιότητα και φόβος. Ο εγκέφαλός μας είναι καλωδιωμένος έτσι ώστε να αντιπαθεί την αβεβαιότητα και το άγνωστο επειδή τα εξισώνει με τον κίνδυνο.\nΗ τρέχουσα κατάσταση έχει πυροδοτήσει την ανησυχία, το φόβο, την ανασφάλεια και το άγχος, με αποτέλεσμα να βρισκόμαστε στο έλεος αρνητικών σκέψεων και συναισθημάτων. Γι’ αυτό σε τέτοιους καιρούς, η συναισθηματική μας υγεία, που συνεπάγεται και σωματική υγεία, είναι πολύ σημαντική.\nΤα καλά νέα είναι ότι είμαστε τεχνολογικά εξελιγμένα, υψηλής πολυπλοκότητας όντα με την ικανότητα να αυτό-ρυθμίζουμε την ενέργεια που ρέει στο βιολογικό μας σύστημα. Μπορούμε να ρυθμίζουμε συνειδητά τη βιολογία μας (να ενισχύσουμε το ανοσοποιητικό μας, να ξυπνήσουμε τα ένζυμα της μακροζωίας, να αυξήσουμε την ανθεκτικότητά μας). Πώς; Μέσω των συναισθημάτων μας. Η υγεία και η μακροζωία επηρεάζονται περισσότερο από το εσωτερικό μας περιβάλλον απ’ ότι από το εξωτερικό.\nΜας έχουν μάθει ότι υπάρχουν αρνητικά, κακά συναισθήματα. Και τι κάνουμε με κάτι αρνητικό και κακό; Το απομακρύνουμε. Το κρύβουμε. Το μεταμφιέζουμε σε κάτι άλλο. Για να το ελέγξουμε. Κι έτσι παλεύουμε ενάντια στα συναισθήματά μας, τα απωθούμε, προσποιούμενοι ότι δεν υπάρχουν ή απλά τα κλείνουμε στο υπόγειο και πετάμε το κλειδί.\nΗ αλήθεια είναι πως δεν υπάρχουν αρνητικά ή κακά συναισθήματα. Όλα τα συναισθήματα εξυπηρετούν ένα σκοπό. Η λειτουργία τους είναι να τραβήξουν την προσοχή μας, ώστε να εστιάσουμε σε κάτι, και να μας παρακινήσουν να δράσουμε. Τα συναισθήματα είναι εγγενώς ουδέτερα, απλά μας ενημερώνουν πού βρισκόμαστε και πώς φαίνεται να είναι τα πράγματα. Όλα τα συναισθήματα είναι πληροφορίες, δεδομένα, μηνύματα. Είναι ενέργεια σε κίνηση και είναι η κύρια γλώσσα του σώματος, του υποσυνείδητου και της διαίσθησης. Όταν καταστέλλουμε ή αγνοούμε δύσκολα συναισθήματα, το πραγματικό θύμα είναι η ευημερία και η υγεία μας.\nΠώς μπορούμε να ελέγξουμε δύσκολα ή δυσάρεστα συναισθήματα;\nΌταν για παράδειγμα νιώθω φόβο, ρωτάω: «Τι συμβαίνει αυτή τη στιγμή; Είναι δικό μου αυτό το συναίσθημα; Είναι το συναίσθημα ανάλογο της κατάστασης;».\nΕφόσον αναγνωρίσω και αποδεχτώ αυτό που νιώθω, μπορώ να αρχίσω να το μεταμορφώνω. Πολλές πρόσφατες έρευνες δείχνουν ότι όταν ονομάζουμε τα συναισθήματά μας, χάνουν μέρος της δύναμής τους. Ότι όταν γίνονται αντικείμενο της γνωστικής διαδικασίας, μειώνεται η έντασή τους.\nΗ μειωμένη ένταση του συναισθήματος, εφόσον το έχω ονομάσει, μου επιτρέπει να μείνω μαζί του και να το βιώσω. Μου επιτρέπω να νιώσω απογοητευμένη, θυμωμένη, λυπημένη ή φοβισμένη. Νιώθω οτιδήποτε είναι αυτό που αισθάνομαι και δεν επιτρέπω στο μυαλό μου να το δικαιολογήσει ή να το αιτιολογήσει. Παίρνω μερικές βαθιές αναπνοές και κάθομαι μαζί του. Γίνομαι ο «ιερός μάρτυρας» αυτού που συμβαίνει μέσα μου.\nΠαρατηρώ τις αισθήσεις που έχω στα διάφορα σημεία του σώματός μου. Παρατηρώ, χωρίς να προσπαθώ να διορθώσω τίποτα. Και μετά ρωτάω: «Ποιο είναι το γενικό μήνυμα αυτού του συναισθήματος; Τι θέλει να μου πει;». Και παραμένω σε σιωπή και ακινησία για λίγα λεπτά. Η απάντηση μπορεί να εμφανιστεί με διάφορους τρόπους, σαν αίσθηση, εικόνα, λέξεις ή έμπνευση…\n«Τι θέλω πραγματικά; Τι μου λέει η καρδιά μου; Τι χρειάζεται να κάνω;».\nΟι εικόνες που έχω στο μυαλό μου, πυροδοτούν μια έκρηξη χημικών τα οποία μεταβάλλουν τη σύνθεση του αίματός μου, το οποίο με τη σειρά του ρυθμίζει και ελέγχει τα κύτταρά μου. Τα βιοχημικά που εκκρίνονται μέσα μου είναι σαν κύμα που ξεχύνεται στο σώμα μου και ολόκληρη η διαδικασία διαρκεί 60 με 90 δευτερόλεπτα. Μπορώ να διαχειριστώ και να ελέγξω 90 δευτερόλεπτα, έτσι δεν είναι;\nΤα προβλήματα δημιουργούνται όταν δεν είμαστε καλά με τον εαυτό μας. Όλα τα προβλήματα είναι εσωτερικά. Η ποιότητα της ζωής μας καθορίζεται από την ποιότητα των σκέψεων και των συναισθημάτων μας.\nΕίναι σημαντικό να γνωρίζεις πως μπορείς να επιλέξεις τι θα σκεφτείς και τι θα νιώσεις. Μπορείς να σταματήσεις εν τη γενέσει τις παρορμήσεις σου και να τις ελέγξεις.\nΠώς ζεις τη ζωή σου, με χαρά και αγάπη ή με άγχος και φόβο;


ΙΕΡΙΣΣΙΩΤΕΣ: Δελτίο Τύπου για την τελετή ορκωμοσίας του Δημάρχου Ιωάννη Μίχου και του Δημοτικού Συμβουλίου του Δήμου Αριστοτέλη\nΜε ιδιαίτερη έκπληξη πληροφορηθήκαμε το δελτίου τύπου του κ. Πάχτα, ο οποίος προσπαθεί να δικαιολογήσει την προειλημμένη, όπως αποδείχθηκε,απόφασή του να μην παραστεί στην ορκωμοσία της νέας δημοτικής αρχής αρνούμενος να αποδεχθεί τη λαϊκή ετυμηγορία.\nΕίναι δε αξιοσημείωτο, ότι δεν παρέδωσε στη νέα δημοτική αρχή ούτε ένα στοιχειώδες πρωτόκολλο απογραφής χρηματικών διαθεσίμων του δήμου. Εάν πραγματικά ο κ. Πάχτας, ο μέχρι τις 31/08/14 Δήμαρχος του Δήμου Αριστοτέλη, ενοχλήθηκε από την παρουσία ενός συγκεκριμένου πανό θα μπορούσε να δώσει εντολή στους δημοτικούς υπαλλήλους να το καθαιρέσουν. Εμείς στο μέτρο που μας αναλογούσε διασφαλίσαμε την ομαλή εξέλιξη της ορκωμοσίας την οποία παρακολούθησε πλήθος κόσμου σε πανηγυρικό χαρακτήρα όπως ταιριάζει σε μια τέτοια τελετή.


Ορεστιάδα: Υπογράφηκε σύμβαση έργου 2,2 εκ. ευρώ - Gatzoli.gr | Οι ειδήσεις από την Ελλάδα και τον κόσμο\nΕχτές ημέρα Τρίτη 18 Μαΐου, στα γραφεία της Δ.Ε.Υ.Α Ορεστιάδας, πραγματοποιήθηκε η υπογραφή της σύμβασης με την ανάδοχο εταιρία του έργου «Αντικατάσταση εσωτερικού και εξωτερικού δικτύου ύδρευσης Τ.Κ. Ορμενίου και Τ.Κ. Πτελέας, Δήμου Ορεστιάδας» προϋπολογισμού 2.201.000 ευρώ που χρηματοδοτείται από το πρόγραμμα ‘’ΑΝΤΩΝΗΣ ΤΡΙΤΣΗΣ’’ και από ιδίους πόρους της Δ.Ε.Υ.Α Ορεστιάδας.\nΤο έργο αφορά τη δημιουργία νέων δικτύων ύδρευσης και εγκατάσταση καινούριων δεξαμενών στις κοινότητες Ορμενίου και Πτελέας της Δ.Ε. Τριγώνου του Δήμου Ορεστιάδας. Ο χρόνος υλοποίησης του έργου είναι 12 μήνες.\nΤα υπηρεσιακά στελέχη και τα μέλη του Διοικητικού Συμβουλίου της Δ.Ε.Υ.Α.Ο συνεχίζουμε με συστηματικό και αποτελεσματικό τρόπο τη βελτίωση και τον εκσυγχρονισμό όλων των υποδομών ύδρευσης και αποχέτευσης του Δήμου μας.\nΚαι στο Ευρωπαϊκό της Πορτογαλίας πήρε το “χρυσό” ο Μιχαλεντζάκης!


"Τον βάζαμε στο σπίτι μας και τώρα μιλάει για bullying;": Το παράπονο των γονιών του 14χρονου Τάσου | Infokids.gr\nΑρχική > Αληθινές Ιστορίες > «Τον βάζαμε στο σπίτι μας και τώρα μιλάει για bullying;»: Το παράπονο των γονιών του 14χρονου Τάσου\n«Τον βάζαμε στο σπίτι μας και τώρα μιλάει για bullying;»: Το παράπονο των γονιών του 14χρονου Τάσου\nΜε την καθημερινή παρουσία ψυχολόγων, οι γονείς του άτυχου Τάσου προσπαθούν να εξηγήσουν στα άλλα δύο τους παιδιά γιατί ο αδερφός τους δεν υπάρχει πλέον στη ζωή. Ιδιαίτερη προσοχή έχει δοθεί στο δίδυμο αδελφό του 14χρονου θύματος, ο οποίος παραμένει συνεχώς στο δωμάτιό του και δεν μιλά σε κανέναν. Οι γονείς έχουν απευθυνθεί σε δικηγόρο μετά και όσα ακούστηκαν από την πλευρά του θύτη περί «bullying».\n«Έχω δει την οικογένεια από κοντά, έχουμε μιλήσει και είναι σε πολύ άσχημη ψυχολογική κατάσταση. Αυτό που επιθυμεί η οικογένεια είναι, με δίκαιο τρόπο να αποτυπωθεί η αλήθεια, τόσο σε σχέση με τις συνθήκες τέλεσης της πράξης, όσο και σε σχέση με το παρελθόν του κατηγορουμένου και της οικογένειας του. Η οικογένεια δεν έχει κανένα εκδικητικό μένος, αλλά υπάρχει μια ιδιαίτερη ενόχληση σχετικά με όσα ακούστηκαν περί «bullying» για το παιδί τους», είπε στο protothema.gr ο συνήγορος της οικογένειας κ. Νίκος Χατζηνικολάου.\nΘείος 14χρονου: «Το δικό μας το παιδί είναι στο χώμα και το άλλο είναι ελεύθερο! Αυτή είναι Δικαιοσύνη;»\nΟ θείος του 14χρονου, μίλησε στην εκπομπή ΤΑΤΙΑΝΑ live και για τους ισχυρισμούς του δράστη, ότι είχε πέσει θύμα μπούλινγκ. «Βullying; Το δικό μας το παιδί που το έκανε παρέα; Που δεν το έκανε (παρέα) κανένα άλλο παιδί; Ο φόβος και ο τρόμος του σχολείου ήτανε (ο δράστης) και το δικό μας το παιδί ήταν 1,50 και ο άλλος ήταν ένας «γορίλας»! Υπάρχει περίπτωση για μπούλινγκ;»\nΟι δείκτες του ρολογίου έδειχναν περίπου έντεκα και μιση το βράδυ του περασμένου Σαββατού, όταν ο Τάσος, ο δράστης και οι υπόλοιποι φίλοι τους βρίσκονταν στο αναψυκτήριο της περιοχής. Τα παιδιά αφού είχαν παρακολουθήσει κάποιο μέρος της συναυλίας που πραγματοποιούνταν, αποφάσισαν στη συνέχεια να παίξουν. Ετσι συγκεντρώθηκαν όλοι μαζί σε κάποιο σημείο. Ομως το παιχνίδι τους γρήγορα σταμάτησε εξαιτίας της λογομαχίας που ξέσπασε μεταξύ του Τάσου και του κολλητού του φίλου. Ο 14χρονος και μετέπειτα δολοφόνος αποφάσισε να φύγει.\nΣύμφωνα με τις μαρτυρίες των υπολοίπων παιδιών τον ακολούθησε και ο Τάσος. Πλησίαζαν μεσάνυχτα Σαββάτου όταν τα δύο παιδιά, αφού διένυσαν μια απόσταση 500 μέτρων, έφτασαν έξω από το σπίτι του δράστη. «Καθόλη τη διαδρομή μου έλεγε διάφορα πράγματα. Του είπα να σταματήσει αλλά ο Τάσος συνέχιζε. Μόλις φτάσαμε στο σπίτι μου του είπα ότι θα μπω για λίγο μέσα και θα βγω πάλι. Του είπα να με περιμένει», ανέφερε τόσο στην απολογία στον ανακριτή όσο και στους αστυνομικούς ο δράστης. Ηταν λίγο μετά τα μεσάνυχτα του Σαββάτου όταν ο 14χρονος δολοφόνος βγήκε από το σπίτι και συνάντησε πάλι το φίλο του, ο οποίος τον περίμενε στο παρκάκι που βρίσκεται απέναντι από το σπίτι του. Σύμφωνα με τα όσα εξιστόρησε στους αστυνομικούς ο δολοφόνος, προέταξε το μαχαίρι που είχε πάρει από την κουζίνα της οικείας του ζητώντας από τον συνομιλητή του να σταματήσει να του επιτίθεται φραστικά αλλιώς θα τον χτυπήσει. «Ο Τάσος συνέχισε τα ίδια», λέει ο 14χρονος στους αστυνομικούς. Το αδικοχαμένο παιδί από ότι φαίνεται δεν πήρε στα σοβαρά τα όσα του έλεγε ο φίλος του και δεν πίστεψε ούτε για μια στιγμή ότι θα χρησιμοποιούσε το μαχαίρι. «Ο Τάσος συνέχισε να μου φωνάζει. Θόλωσα και του όρμηξα. Τον χτύπησα μια φορά. Παλέψαμε και όταν πέσαμε και οι δύο στο έδαφος τον έπιασα από το λαιμό. Απο εκεί και πέρα δεν θυμάμαι τίποτα.Το μαχαίρι του το έδειξα για να τον τρομάξω. Δεν ήθελα να του κάνω κακό. Δεν ήθελα να τον σκοτώσω».\nBullying αληθινές ιστορίες απώλεια παιδιού δολοφονία παιδιού εξομολογήσεις γονέων επιθετικό παιδί πένθος\nΤετάρτη, 15 Ιούνιος, 2016 στην κατηγορία Αληθινές Ιστορίες\n»Πίεζαν τον δράστη να γίνει άντρας» – Νέες μαρτυρίες για τον 14χρονο και η απολογία του για τη δολοφονία του Τάσου\nΜια ιστορία ζωής… Η ιστορία της Καλλιόπης


Ολοκληρώθηκε η τρίτη Διαδικτυακή Δράση Ευαισθητοποίησης και Ενημέρωσης για την Κατάθλιψη στους Δήμους: Αιγάλεω, Αλίμου, Αμαρουσίου, Ασπροπύργου, Γαλατσίου, Ελληνικού – Αργυρούπολης, Ηρακλείου Αττικής, Μεταμόρφωσης, Χαλκιδέων και Ωρωπού | Εθνικό Διαδημοτικό Δίκτυο Υγιών Πόλεων - Προαγωγής Υγείας\nΑρχική » Ολοκληρώθηκε η τρίτη Διαδικτυακή Δράση Ευαισθητοποίησης και Ενημέρωσης για την Κατάθλιψη στους Δήμους: Αιγάλεω, Αλίμου, Αμαρουσίου, Ασπροπύργου, Γαλατσίου, Ελληνικού – Αργυρούπολης, Ηρακλείου Αττικής, Μεταμόρφωσης, Χαλκιδέων και Ωρωπού\n2 Απρ 2021 - 15:00\nΟ Δήμαρχος Ασπροπύργου κ. Νικόλαος Μελετίου δήλωσε «Καταρχάς θα ήθελα να σας ευχαριστήσω εγκάρδια για την συγκεκριμένη σας πρωτοβουλία. Την γεμάτη κοινωνική ευαισθησία απόπειρα σας αυτή, προς προβληματισμό, δημόσια ενημέρωση και ευρεία πληροφόρηση. Να ευχαριστήσω το ΚΕΠ Υγείας του Δήμου Ασπροπύργου, τη Διεύθυνση Κοινωνικής Προστασίας, το Κέντρο Κοινότητας του Δήμου Ασπροπύργου, και την ομάδα εργασίας του Ελληνικού Διαδημοτικού Δικτύου Υγιών Πόλεων – Προαγωγής Υγείας (ΕΔΔΥΠΠΥ). Η Κατάθλιψη όντως σήμερα αποτελεί ένα ψυχοπαθολογικό πρόβλημα, τόσο σε ατομικό, όσο και σε κοινωνικό επίπεδο, και λαμβάνει, αποδεδειγμένα, ολοένα και μεγαλύτερες διαστάσεις στη χώρα μας, σύμφωνα με την Εθνική Στατιστική Αρχή. Μετά από 10 χρόνια οικονομικής κρίσης, η ιστορία μας επιφύλασσε μία υγειονομική κρίση, κατά την οποία οι πληθυσμοί, με ήδη βεβαρημένη ψυχολογία, αναγκάστηκαν να εγκλειστούν στα σπίτια τους, σε μία παρατεταμένη καραντίνα, ένεκεν της προσπάθειας της Πολιτείας να μην καταρρεύσει το Ε.Σ.Υ. Το φορτίο είναι βαρύ για όλους, και προσμένουμε την κανονικότητα. Μολαταύτα, η επιστήμη έχει προχωρήσει τόσο, που υπάρχουν λειτουργικές προτάσεις για τη διαχείριση της νόσου, πολλώ δε μάλλον για την έγκαιρη πρόληψη της. Αυτά όμως θα τα αναλύσουν καλλίτερα οι ειδικοί, όλοι τους καταξιωμένοι επιστήμονες στον χώρο της δημόσιας υγείας και του επιστητού της ψυχολογίας. Τις θερμότερες ευχές μου για μία εποικοδομητική και διαφωτιστική συζήτηση. Ο άνθρωπος σήμερα δεν πρέπει μόνο να ζει, μα και να ευημερεί. Ας ζήσουμε λοιπόν όλοι μας καλά, δίχως το «γκρίζο σύννεφο» της κατάθλιψη».\nΤην Δράση επίσης χαιρέτησαν η Αντιδήμαρχος Κοινωνικής Προστασίας, Παιδείας, Πολιτισμού και Νεολαίας Δήμου Ασπροπύρου, κα. Σοφία Μαυρίδη, η Αντιδήμαρχος Κοινωνικής Πολιτικής & Υγείας Δήμου Γαλατσίου κα Αγγελική – Μαρία Ζήκου, η Αντιδήμαρχος Κοινωνικής Μέριμνας και Υγείας Δήμου Ηρακλείου Αττικής κα Δέσποινα Αϊβατζίδου. Καθώς και η Γενική Διευθύντρια του ΕΔΔΥΠΠΥ κα. Μαρία Αϊδίνη, η οποία τόνισε ότι «το Δίκτυο αποσκοπεί να ενισχύσει ακόμα περισσότερο τα προγράμματα πρόληψης και προαγωγής υγείας εν μέσω πανδημίας, δημιουργώντας διαδικτυακές εκδηλώσεις για την διαρκή δυνατότητα ευαισθητοποίησης των πολιτών».


Φθιώτιδα: Επιχείρηση «φάρμακα» στα αποκλεισμένα χωριά\nΔημοσιεύτηκε: Σάββατο, 05 Ιανουαρίου 2019 09:53\t (φωτογραφία αρχείου)\nΣε εξέλιξη επιχείρηση της 7ης ΕΜΑΚ στα Πουγκάκια Σπερχειάδας…\nΗ «ανακωχή» με τον καιρό και τα έντονα καιρικά φαινόμενα, επέτρεψε να ξεκινήσει νωρίς το πρωί του Σαββάτου (5/1), επιχείρηση της 7ης ΕΜΑΚ προκειμένου να προσεγγιστούν άνθρωποι που έχουν ανάγκη φαρμάκων στην Τοπική Κοινότητα Πουγκάκια.\nΤην Παρασκευή τα εκχιονιστικά δεν πρόλαβαν να φτάσουν σε αυτή την πλευρά των ορεινών οικισμών και η επιχείρηση των πυροσβεστών δεν ολοκληρώθηκε.\nΑπό τις 7:30’ το πρωί ξεκίνησε νέα επιχείρηση με τη συμμετοχή και της Ορειβατικής Ομάδας της 7ης ΕΜΑΚ, καθώς θεωρούν αμφίβολο αν το ερπυστριοφόρο θα μπορέσει να φτάσει μέχρι τους ορεινούς οικισμούς της Σαράνταινας που έχουν σε κάποια σημεία ακόμη και δύο μέτρα χιόνι!\nΣυνολικά στην επιχείρηση συμμετέχουν τέσσερα οχήματα με εννέα (9) πυροσβέστες με επικεφαλής τον Υποδιοικητή της 7ης ΕΜΑΚ Αντιπύραρχο Σίμο Αποστόλου. Στόχος τους είναι να φτάσουν τα φάρμακα σε αυτούς που τα έχουν ανάγκη.\nΔιαγωνισμός: Κέρδισε ένα Tablet από τη "VODAFONE KΙΝΙΑΚΟΣ"\nΛαμία: Έσπασε το τζάμι αυτοκινήτου και έκλεψε τσάντα


Λιποθυμία: Πόσο ανησυχητική είναι; - LamiaTimes.gr\nHome / Επιστήμη-Τεχνολογία / Υγεία / Lifestyle / Λιποθυμία: Πόσο ανησυχητική είναι;\nLamia Times Τετάρτη, Μαρτίου 01, 2017 Επιστήμη-Τεχνολογία, Υγεία, Lifestyle\n«Συγκοπή ή λιποθυμία είναι η αιφνίδια, παροδική απώλεια συνείδησης, συνοδευόμενη από απώλεια του ορθοστατικού τόνου και αυτόματη ανάνηψη, χωρίς ηλεκτρική ή φαρμακευτική ανάταξη. Οφείλεται σε ελάττωση της παροχής αίματος στον εγκέφαλο. Η διάγνωση της αιτιολογίας αποτελεί πρόκληση. Ένα σημαντικό ποσοστό συγκοπτικών επεισοδίων, παρά τον ενδελεχή έλεγχο, παραμένει χωρίς σαφή αιτιολόγηση, οπότε και έχει καλοήθη πρόγνωση. Όταν όμως η συγκοπή οφείλεται σε καρδιολογικά αίτια, η πρόγνωση είναι δυσμενέστερη και η ανάγκη θεραπευτικής παρέμβασης απαραίτητη», διευκρινίζει ο καρδιολόγος κ. Σταύρος Αλεξάκης, συνεργάτης του Ιδιωτικού Πολυϊατρείου Ηλιούπολης,


ΑΦΙΕΡΩΜΕΝΟ ΑΠΟ ΠΡΩΗΝ "ΣΥΝΟΜΟΣΙΟΛΟΓΟΥΣ" ΚΑΙ "ΓΡΑΦΙΚΟΥΣ" ΣΤΟΥΣ ΚΟΙΜΗΣΜΕΝΟΥΣ ΤΟΥ 2016 - Κατοχικά Νεα\n19:45 - 04/12/2016\nκαι φυσικά σε όλους τους υπάλληλους τρολάκιδες, που απ’ ότι φαίνεται στη συγκομιδή που ήδη έχει αρχίσει, δεν είχαν προλάβει να ετοιμαστούνε νοητικά, ψυχικά και πνευματικά.\nανωνυμος 12/04/2016 @ Δεκέμβριος 4, 2016 8:42 μμ\nΑυτό που δεν θέλετε να καταλάβετε οι περισσότεροι είναι ότι αυτός ο πολεμος είναι θρησκευτικός. Είναι η προσπάθεια επικράτησης του αντίχριστου από τον σιωνισμό, Δεν ενδιαφέρονται για τα λεφτά γιατί απλά αυτοι τα τυπώνουν. Έχουν όσα θέλουν. Επιθυμούν όμως να αφαιρέσουν την κάθε σπιθαμή οικονομικής ευμάρειας από την τους πολίτες με σκοπό να τους επιβάλουν το χάραγμα, το τσιπάρισμα, τον απόλυτο έλεγχο του αντίχριστου.\n]+[ 12/05/2016 @ Δεκέμβριος 5, 2016 3:22 πμ\nΌταν κάποιος σε ελέγχει απόλυτα (αυτός είναι ο στόχος συμφωνώ), έχει σημασία αν είναι Αντίχριστος η Θεός;;;\nΓια να καταλάβεις εσυ ότι ο πόλεμος δεν είναι θρησκευτικός αλλά πόλεμος ισχύος και απόλυτου ελέγχου τις ανθρωπότητας.\nArgos 12/05/2016 @ Δεκέμβριος 5, 2016 9:55 πμ\n__Ακριβώς__ αυτό που είπες. —— Βλέπεις ότι ο «ΑΝΩΝΥΜΟΣ 4 Δεκεμβρίου 2016 @ 20:42» έχει χαθεί μέσα στα νοήματα του κειμένου; —— Αντιλαμβάνεσαι πιστεύω γιατί. – Άργος\nAwoken 12/05/2016 @ Δεκέμβριος 5, 2016 12:02 μμ\nΛάθος. Δεν έχει χαθεί σε κανένα νόημα κειμένου. Έχει καταλάβει την ουσία, αυτήν που δεν τολμούν να βάλουν στον νου αυτοί που δεν πιστεύουν στον Χριστό. Κάνουμε τους ψαγμένους ενώ έχουμε οι ίδιοι εγκλωβιστεί σε δευτερεύουσες και επουσιώδης καταστάσεις και ζητήματα. Προέχει η ψυχή και γι’αυτήν γίνεται η μάχη. Όλα τα άλλα είναι το περιτύλιγμα. Καλή μετάνοια σε όλους μας. Το χρειάζεται η ψυχή μας και σε δεύτερο στάδιο το έθνος μας.\nξυπνα χαμενε μπαρμπα 12/05/2016 @ Δεκέμβριος 5, 2016 3:41 μμ\nΚαι τότε γιατί όλοι εχθροί της ανθρωπότητας που βάλλεται αυτή τη στιγμη είναι αντίχριστοι; Γιατί ενώ το Ισλάμ είναι αυτό που κάνει όλες τις σφαγές και τα εγκλήματα κυνηγούν το χριστιανισμό; Γιατί ΟΛΟΙ οι μασόνοι που μας έχουν διαλύσει είναι αντίχριστοι; Ποιος έχει χαθεί ρε χαμένε μπαρμπααααααα;\nAwoken 12/05/2016 @ Δεκέμβριος 5, 2016 11:58 πμ\nΗ «ανθρωπότητα» και ο έλεγχος αυτής σε αυτόν εδώ τον κόσμο αγαπητέ έχει ημερομηνία λήξης. Η ψυχή είναι αθάνατη. Αυτήν θέλει ο Διάβολος. Είναι ζηλόφθον και χαιρέκακος. Θέλει να πάρει μαζί του όσους πιο πολλούς μπορεί. Σε θέλει «ανυπότακτο» και «ελεύθερο» αρκεί να είσαι υποταγμένος σε αυτόν. Αρκεί να μην είσαι με τον Δημιουργό σου. Ας ξυπνάμε σιγά σιγά πριν είναι αργά.\nΜαρια-Νεφελη 12/06/2016 @ Δεκέμβριος 6, 2016 2:25 πμ\nαληθως. ευγε. ειδες πως δονειται η αληθεια; αληθως λεγεις.\nArgos 12/05/2016 @ Δεκέμβριος 5, 2016 10:04 πμ\nΤο άρθρο είναι ανταπόκριση με σκοπό την αφύπνιση. Αυτό και μόνο δικαιώνει την ύπαρξή του. Πρωτο-δημοσιεύθηκε στο http://anthropotita.blogspot.gr/, to 2011. —- από την άλλη μεριά, έχει γραφεί από κοινό άνθρωπο που εκφράζει σκέψεις αγωνίας για την ανθρωπότητα και την Ελλάδα. Δεν έχει εξασκηθεί στην πένα ο συγγραφέας, δεν διάβασε τι έγραψε και τι νόημα βγάζει, δεν το «συμμάζεψε» να περιέχει νοήματα με συνέχεια, νοήματα σε ενότητες, με αποτέλεσμα μια ανοργανωσιά νοημάτων. Αν ξεκινήσεις να σκεφθείς απαντήσεις σε κάθε νόημα του άρθρου, δεν θα βγάλεις άκρη. Αν σκεφθείς να κάνεις σύνοψη, θα το βρεις αδύνατο. Θα είναι μια πολύ εκτενής περίληψη με νοήματα όχι συνδεδεμένα. – Αργος\nArgos 12/05/2016 @ Δεκέμβριος 5, 2016 10:31 πμ\nΤο άρθρο έχει σκοπό και την αφύπνιση και την δικαίωση όσων έχουν κατηγορηθεί ως αιθεροβάμονες και συνομωσιολόγοι. Ωστόσο, Α) Αυτή η διεργασία που το άρθρο ονομάζει συγκομιδή, έχει αρχίσει στις μέρες μας από παλαιότερα, διακριτικά. Από το 1990 συγκεκριμένα, με πρώτη φουρνιά της συγκομιδής το κομμάτι της Ευρωπαϊκής χώρας που ενοποιήθηκε βίαια. Άφησε πίσω εκατοντάδες χιλιάδες άνεργους, κρατικές ρεμούλες με την άλλη πλευρά και υπόγειες άλλες μυστικών υπηρεσιών θαμμένες για πάντα, πήρε την αφρόκρεμα των ιδιοφυών, πανάθεμα την ώρα και την στιγμή που είδανε κάποια Α.Δωροθέα. Β) Αυτό το ερώτημα γιατί έγινε η Ευρ. Έν. είναι απαντημένο φανερά – πιο φανερά δεν γίνεται – από την δεκαετία του 1950 : για τους βιομήχανους και στην Ευρώπη και στις ΗΠΑ, ω, ναι, απορείτε; Θυμάσθε το πρώτο όνομά της Ένωση Σίδηρου και Χάλυβα, ναι; Γ) Μία χρήση του σίδηρου είναι η κατασκευή όπλων. Οι Τούρκοι σήμερα έχουν σφαίρες made in EU, και από Ελληνικές μηχανές, για παράδειγμα. Γαλλικά τα χημικά που έλεγαν ότι έριξε ο Σαντάμ στους Κούρδους, αν κι άλλος τα έριξε. Αμερικανικά τα όπλα και τα αυτοκίνητα και τα πυρομαχικά του Ισλαμικού Χαλιφάτου Daesh. Αμερικανικά και Ρωσσικά όπλα και σφαίρες οι πειρατές της Σομαλία. Αμερικανικά, Αγγλικά, Γερμανικά, Ιταλικά, Γαλλικά, Ρωσσικά όπλα και πυρομαχικά οι έμποροι ναρκωτικών της Νότιας και Κεντρικής Αμερικής. Και πόσα άλλα! Παιχνίδι να γίνεται! Δ) «Το σίγουρο είναι πλέον, ότι τα κράτη, δεν μπορούν ανεξάρτητα από μόνα τους, να πάρουν αποφάσεις για τους πολίτες τους, γιατί πλέον οι αποφάσεις δίνονται ΑΥΣΤΗΡΑ από την Ε.Ε.» μμμ, ναι λέω ευχάριστα και γελαστά μέχρι ξεκαρδίσματος διότι παραχωρείς ένα μ΄ρος από την ελευθερία σου ώστε να ισχυροποιηθεί το σύνολο, αρχή διατυπωμένη από τον Διαφωτισμό, μετά με το Κοινωνικό Συμβόλαιο, μην αναμασάμε δεδομένα κι αναπόφευκτα. Σημασία εδώ έχει ότι η ΕΕ καταχράται της ισχύος της ως κυβέρνηση. Γιατί όχι; Ποια κυβέρνηση δεν το κάνει; Τις πταίει; Μήπως τα ψηλά βουνά, μήπως τα ρυάκια, μήπως η Αγγέλω ‘π αρμέγει σαν άντρας; Ή ο ψηφοφόρος που τους βάζει σε θέσεις ευθύνης; Όχι; Αν πεις όχι, καλά να πάθεις. Ζω ανάμεσα σε ΑΝΤΙΝΟΕΣ λοιπόν που ορίζουν το μέλλον μου. Αυτή είναι η πραγματικότητα. Γιατί κι η παραμικρή προσπάθεια να σκεφθείς, αναγνώστη, πόση ευθύνη φέρεις εσύ, κι αν φέρεις εσύ αποκλειστικά την ευθύνη για την κακοδιαχείριση των κοινών πραγμάτων, τι λέω εγώ, τι σου ζητώ να σκεφθείς, η παραμικρή ΥΠΟΨΙΑ ότι ίσως χρειασθεί να σκεφθείς καν, θέλει τρομερό διανοητικό κόπο. – Δεν απευθύνομαι προσωπικά σε εσένα που διαβάζεις, ελπίζω να αντιλαμβάνεσαι ότι ομιλώ γενικά για να προκαλέσω το σκέπτεσθαι. Τα υπόλοιπα σημεία του άρθρου, θα δω όταν υπάρχει χρόνος. – Άργος


Πρόσκληση για Επετειακή Εκδήλωση 65 Χρόνων Δράσης ΕΕΠΦ – Περιβάλλον και Παιδεία\nΠρόσκληση για Επετειακή Εκδήλωση 65 Χρόνων Δράσης ΕΕΠΦ\nΒΡΑΒΕΙΟ «ΒΥΡΩΝ ΑΝΤΙΠΑΣ» 2016\nΣτον αξιότιμο Σουηδό Καθηγητή κο Arne Strid\nστην μελέτη της ελληνικής χλωρίδας\nκαι ανάδειξη της ελληνικής φύσης\nΣτο πλαίσιο των επετειακών εκδηλώσεων, η Εταιρία μας διοργανώνει την απονομή του βραβείου «Βύρων Αντίπας» 2016 στον Σουηδό Καθηγητή κο Arne Strid για την προσφορά του στην μελέτη της Ελληνικής χλωρίδας και την ανάδειξη της ελληνικής φύσης και της Ελλάδας.\nΤο ομώνυμο βραβείο έχει θεσμοθετήσει Εταιρία μας προς τιμήν του επί δεκαετίες Γενικού της Γραμματέα Βύρωνα Αντίπα, μίας από τις σημαντικότερες μορφές του περιβαλλοντικού χώρου στην Ελλάδα. Το βραβείο απονέμεται σε προσωπικότητες ή φορείς που αναγνωρισμένα έχουν προσφέρει στην προστασία της ελληνικής φύσης. Μεταξύ των βραβευθέντων συγκαταλέγονται, ο διεθνούς φήμης περιβαλλοντολόγος και εκ των ιδρυτών του WWF International Luc Hoffman, το 2005, και, το 2011, ο Οικουμενικός Πατριάρχης, κ.κ. Βαρθολομαίος.\nΘα ήταν τιμή και χαρά μας να παρευρεθείτε στην τόσο σημαντική για εμάς, αλλά και για όσους ενδιαφέρονται για το περιβάλλον και την ελληνική φύση, τελετή.\nΕυελπιστούμε για την παρουσία σας και παρακαλούμε να έχουμε απάντησή σας μέχρι την Παρασκευή 25 Νοεμβρίου 2016.\nΤηλ. Επικοινωνίας: 210 32 24 944, 210 33 14 563, κα Λένα Χατζηβασιλείου\nThis entry was posted in Γενικά,Δράσεις φορέων and tagged ΕΕΠΦ. Bookmark the permalink.\n← ΕΚΠΑΙΔΕΥΤΙΚΕΣ ΕΠΙΣΚΕΨΕΙΣ ΚΑΙ ΕΠΙΜΟΡΦΩΤΙΚΕΣ ΔΡΑΣΕΙΣ ΣΤΑ ΚΕΝΤΡΑ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗ ΓΙΑ ΤΟ ΣΧΟΛΙΚΟ ΕΤΟΣ 2016-2017\nΣΩΣΕ ΤΟ ΕΔΑΦΟΣ →


Xiaomi Mi 9 - Full spec από 449€ | Electronicanto\nHome » Νέα Προϊόντα & Ειδήσεις » Xiaomi Mi 9 – Full spec από 449€\nH Xiaomi ανακοίνωσε το Mi 9 στο MWC 2019, ένα τηλέφωνο με πλήρη χαρακτηριστικά στη μεσαία κατηγορία τιμής.\nΤο Xiaomi Mi 9 είναι διαθέσιμο σε δύο εκδόσεις, στα 449€ και στα 499€, με μνήμες 6GB RAM / 64GB ROM και 6GB RAM / 128GB ROM, αντίστοιχα. Αναμένεται στην Ευρώπη από τις 28 Φεβρουαρίου.\nΤο Mi 9 διαθέτει οθόνη 6,39″ AMOLED της Samsung, η οποία καλύπτει το 90,7% της εμπρόσθιας επιφάνειάς του. Ο λόγος πλευρών είναι 19:9 και η απόστασή της από την ακμή στο κάτω μέρος είναι μόλις 4,6mm. Διαθέτει ενσωματωμένο αισθητήρα δακτυλικών αποτυπωμάτων, ο οποίος είναι κατά 25% ταχύτερος από αυτόν στα Mi 8 Pro και Mi 8 Explorer.\nH μεγάλη οθόνη του Mi 9 προστατεύεται από Gorilla Glass 6 και η ανάλυση τής είναι Full HD+. Αξιοσημείωτη είναι οι επιδόσεις που δίνει η Xiaomi, σύμφωνα με τις οποίες, η οθόνη του Mi 9 καλύπτει το 103,8% του NTSC, η φωτεινότητα της είναι 60cd/m2 και η αντίθεσή της 60.000:1. Έχει χαρακτηριστικά Always-On και σε Dark mode εξοικονομεί περί το 83% της ενέργειας που απαιτεί σε κανονική λειτουργία. Επίσης, διαθέσιμα είναι Sunlight 2.0 και Reading 2.0 mode λειτουργίας.\nΤο πάχος του Xiaomi Mi 9 είναι μόλις 7,6mm και το βάρος του 173g, παρά το μεγάλο του μέγεθος.\nΕντυπωσιακοί οι χρωματισμοί rainbow εφέ του Mi 9. (φωτό: Xiaomi)\nΑξίζει να σημειώσουμε ότι η Xiaomi αφιέρωσε ένα μεγάλο μέρος της παρουσίασης στο MWC 2019 στο σχολιασμό της εμφάνισης και του χρωματισμού με rainbow εφέ του Mi 9.\nΟι κάμερες του Mi 9\nΤο Xiaomi Mi 9 διαθέτει τριπλή κάμερα στην πίσω όψη με αισθητήρες 48Mpixel, 16Mpixel και 12Mpixel, προστατευμένες με κρύσταλλο από ζαφείρι. Ο αισθητήρας 48Mpixel είναι Sony IMX586, 1/2″ με pixel 0,8μm και φακό με διάφραγμα F/1.75. Τα pixel του αισθητήρα μπορούν να συνδυαστούν ανά τέσσερα για να δώσουν εικονικά pixel με μέγεθος 1,6μm, σε ανάλυση 12Mpixel . Η Xiaomi τα ονομάζει “4-in-1 Super Pixels”.\nΗ selfie κάμερα είναι 20Mpixel.\nΟ αισθητήρας των 12Mpixel έχει φακό με zoom x2, ενώ ο αισθητήρας 16Μpixel υλοποιεί ευρυγώνιο με γωνία κάλυψης 117 μοίρες. Η Xiaomi έχει μεριμνήσει ο διάφραγμα και των δύο φακών να είναι F/2.2 και το μέγεθος των pixel 1μm.\nΟι φίλοι του video και των τρικ μπορούν να κάνουν λήψη Super slow-mo στα 960fps.\nXiaomi Mi 9 με Snapdragon 855\nΤον κορυφαίο διαθέσιμο αισθητήρα της Qualcomm έχει επιλέξει η Xiaomi για το Mi 9, τον Snapdragon 855. Είναι χρονισμένος στα 2,8GHz και ενσωματώνει κάρτα γραφικών Adreno 640. Το νέο chip προσφέρει 45% μεγαλύτερη ταχύτητα επεξεργαστή και 20% μεγαλύτερη ταχύτητα στα γραφικά σε σχέση με το Snapdragon 845 που βρίσκεται στο Mi 8. Για τις καλύτερες επιδόσεις στα παιχνίδια φροντίζει το σύστημα Game Turbo, το οποίο συνοδεύεται από εργαλειοθήκη διαθέσιμη στο παιχνίδι, για την παρακολούθηση της χρήσης των CPU και GPU, αλλά και του frame-rate.\nΕικονικό αντηχείο 0,99cm3\nΗ Xiaomi λέει ότι ο ήχος του Mi 9 είναι σα να προσέρχεται από ηχείο όγκου 0,99cm3 και σε συνδυασμό με τα ηλεκτρονικά δίνει ήχο διπλάσιας έντασης από ό,τι συνηθίζεται.\nMi 9 Expoler\nTo Mi 9 Explorer 5G με διάφανο περίβλημα. (φωτό: Xiaomi)\nΗ έκδοση 5G του κινητού έχει την ονομασία Mi 9 Explorer και έχει διάφανο περίβλημα. Διαθέτει 12GB RAM και 256GB ROM. H κάμερα του των 48Mpixel έχει λίγο διαφορετικό φακό από τη βασική έκδοση με F/1.47.\nΤόσο το Mi 9, όσο και το Mi 9 Explorer υποστηρίζουν γρήγορη ασύρματη φόρτιση 20W.\nΤέλος, η Xiaomi ανακοίνωσε ότι τον Μάιο θα είναι διαθέσιμη η έκδοση 5G του Mi MIX στα 599€.


Γεννατάς Γεράσιμος | Diasimoi.GR\nΑρχή ΗΘΟΠΟΙΟΙ Γεννατάς Γεράσιμος\nFacebook: facebook.com/gennatasgerasimo ...\nΓεννήθηκε το 1961 στην Αθήνα. Είναι τελειόφοιτος του Βιολογικού τμήματος του Πανεπιστημίου Αθηνών και απόφοιτος της Δραματικής Σχολής Βεάκη. ... περισσότερα »\nΈχει συνεργαστεί με τα περισσότερα ΔΗ.ΠΕ.ΘΕ, τις δύο Κρατικές Σκηνές, καθώς και με πολλά θέατρα και θιάσους, κατέχοντας περισσότερους από 50 πρωταγωνιστικούς ρόλους. Έχει πρωταγωνιστήσει στον κινηματογράφο και σε αρκετές τηλεοπτικές σειρές.\nΤο 1999 τιμήθηκε με το Βραβείο της Ένωσης Ελλήνων Κριτικών για την ερμηνεία του στον ρόλο του "Τρουφαλντίνο", στην παράσταση "Υπηρέτης Δύο Αφεντάδων". Το 1998 υποδύεται τον "Λόλη", στην παράσταση "Στην Εθνική Με Τα Μεγάλα", η οποία αποτέλεσε την ελληνική συμμετοχή στη Biennale της Βόννης. Το 2004 σκηνοθέτησε την παράσταση "Βετεράνοι-Ολυμπιακές Επιδείξεις Καθοδόν", η οποία παιζόταν σε δρόμους και πλατείες κατά τη διάρκεια των Ολυμπιακών Αγώνων. Το 2006 σκηνοθέτησε την παράσταση "7 Ρίχτερ".\nΣυμμετείχε στο στήσιμο του θεατρικού εργαστηρίου του Δήμου Πετρουπόλεως όπου και δούλεψε για δύο χρονιές. Πρόσφατα, οργάνωσε τους κύκλους σεμιναρίων αυτοσχεδιασμού που παρείχε το ΔΗ.ΠΕ.ΘΕ της Πάτρας στους τελειόφοιτους σπουδαστές του τμήματος θεατρικών σπουδών του Πανεπιστημίου Πάτρας.\nκαι σήμερα ο πατριωτισμός μας θα εξαντληθεί μπροστά στα συνταγματικά κανάλια να βλέπουμε παρελάσεις\nκρίμα που τα μαγαζιά είναι κλειστά!!! μετά τις παρελάσεις θα πηγαίναμε για ψώνια\nτι θα κάνουμε τώρα; κόπηκε η Καρντασιαν! τα ελληνικά πρωιναδικα δεν κόβονται με τίποτα\nΘεσσαλονίκη'Αριστοφανιαδα' σήμερα τελευταία μέρα θέατρο Κήπου!ευχαριστούμε!μεγάλη προσέλευση κ στις Συκιές κ εχθές!! https://t.co/9y5enstgHb\nΗΘΟΠΟΙΟΣ, ΑΝΔΡΑΣ, ΚΡΙΤΙΚΗ ΕΠΙΤΡΟΠΗ


17ο AutoExec.Gr Community Event στη Θεσσαλονίκη - Τα "πρωτοσέλιδα" - autoexec.gr\n17ο AutoExec.Gr Community Event στη Θεσσαλονίκη\nDecember 7, 2009 in Τα "πρωτοσέλιδα"\nΜε μεγάλη μας χαρά σας προσκαλούμε στο 17ο AutoExec.Gr Community Event στη Θεσσαλονίκη, στις εγκαταστάσεις του ξενοδοχείου Les Lazaristes, Κολοκοτρώνη 16, στη Σταυρούπολη Θεσσαλονίκης, απέναντι από τη Μονή Λαζαριστών, τηλ. 2310 647400.\nΗ συνάντηση έχει προγραμματιστεί για την Τετάρτη 16 Δεκεμβρίου 2009, στις 18:00.\nΌπως κάθε φορά θα υπάρξουν ομιλίες από μέλη του AutoExec.Gr. Το πρόγραμμα θα ενημερώνεται διαρκώς, καθώς περιμένουμε και κάποιες επιπλέον παρουσιάσεις εντός των ημερών.\nThe Art of OS Deployment, Γιώργος Σίμος MCSE, MVP System Center\nForeFront Threat Management Gateway, Νίκος Κοασίδης\nΧρειάζεται προεγγραφή; Ναι, παρακαλούμε πατήστε εδώ για να εγγραφείτε.\nΈβαλα ανακοίνωση στο twiter μου http://twitter.com/GSimos, σας περιμένουμε όλους εκεί!\nΕκτός απροόπτου φυσικά θα είμαι εκεί. Το περίμενα πως και πως!!!\nΚανόνισε την πορεία σου..... Κάθε φορά κάτι τυχαίνει (το δις εξαμαρτείν, ουκ ανδρός σοφού) [H]\nΈχεις απόλυτο δίκιο..Άλλα αφού είμαι ιδιωτικός υπάλληλος...αν πεί το αφεντικό δουλειά...τότε δουλειά!!! Με λίγα λόγια...Δεν ορίζω τον χρόνο μου!!\nΑν έρθεις, κάνε τον κόπο και έλα να συστηθείς στο διάλλειμα για να σε σταμπάρω [ ]\nΈχουμε συστηθεί απλά δεν θα το θυμάσαι. Μάλιστα θυμάμαι ότι γνωρίζεις και το αφεντικό μου όπως σε γνωρίζει και αυτός όπως μου είπε. Από κοντά τα άλλα [ ]\nΚαι τα παιδιά από τον Βόλο θα είμαστε εκεί !!!!!!\nΠαρούσα!! Και φυσικά θα φέρω και άλλους….(χεχε)[8-|]<?xml:namespace prefix = o ns = "urn:schemas-microsoft-com:office:office" />\nΈχουμε συστηθεί απλά δεν θα το θυμάσαι. Μάλιστα θυμάμαι ότι γνωρίζεις και το αφεντικό μου όπως σε γνωρίζει και αυτός όπως μου είπε. Από κοντά τα άλλα [\nΕντάξει τότε, θα μου φρεσκάρεις τη μνήμη [ ]\n@ Volos club: Έτσι να μαζευόμαστε...... έχουμε και πίτσα μετά!\n@ Catastrophic failure: Respect, χαρά στο κουράγιο σου (ταξίδι απο Σόφια/Βουλγαρία)!\nΤο κουράγιο θα το χρειαστώ σίγουρα, αλλά είναι πάντα χαρά μου να σας συναντώ όλους σας, την καλύτερη παρέα[ ]\nΑν καταφέρω να πάρω αδεια θα έρθω και εγώ.\nΆντε να δούμε καλύτερα τα lab να βγάλουμε και καμιά άκρη.\nWired πάντα έτσι κύριε Σίμο?\n(τελικά στην Αθήνα τους δούλεψε?)\nΤους δόύλεψε !!!!\nΘα δούμε κάποια πράγματα σε βάθος αλλά για το WDS / MDT 2010, για Configuration Manager σε άλλο event.\nΓιατί να μη τους δουλέψει;;;;\nWake On Lan δεν θα έχουμε γιατί είναι εκτός scope, θα έχουμε όμως PXE Boot!\nΝα αναφέρω ότι σε όσους παρευρεθούν θα γίνει κλήρωση 3 ετήσιων συνδρομών Technet, προσφορά της Microsoft Hellas.\nΓια να λάβετε μέρος στην κλήρωση θα κληθείτε να συμπληρώσετε τα στοιχεία σας σε σχετικό φύλλο Excel.\n1) Εισαγωγή και ενημέρωση για το IT Pro Connections 2009, 15΄\n2) Γ. Σίμος: The Art of Deployment Part #1 - The free Tools, 45'\n3) Γ. Ανδρίτσος: Archiving στον Exchange 2010, 30' -45'\n4) Ν. Κοασίδης: Threat Management Gateway Overview (Part #1), 30' λεπτά\n5) Κλήρωση και συλλογή αξιολογήσεων.\n6) Φαγητό στο Mare e Mondi ή στο Ουζερί "12".\nΣυγχαρητήρια παιδιά για τις παρουσιάσεις .Για μια ακόμη φορά ήσασταν καταπληκτικοί !! Ανυπομονώ για το επόμενο event το οποίο μάλλον θα είναι η βασιλόπιτα!!\nΦτάσαμε Βόλο …………………….!!!!!!!!!!!!!!!!!!!!!!!!!!!!!!!!!!!!!!!!!!!!!\nΠερισσότερα σε λίγες ώρες μόλις συνέλθουμε............................\nΚάναμε 4 ώρες και 30 Λεπτά ....!!!!!!!1\nΚαλημέρα σε όλους... αν και για μας από το Βόλο μάλλον μεσημέρι πρέπει να είναι (Θανάση ούτε μισή ώρα ύπνο!!).\nΔεν ξέρω τι ακριβώς είναι αυτό που μας ωθεί να συμμετέχουμε τακτικότατα στα events αλλά... η ταλαιπωρία χθες το βράδυ ήταν το κάτι άλλο. Ανεβήκαμε από Όλυμπο και περάσαμε μέσα από Ελασσόνα για να βγούμε στη Λάρισα στην Εθνική ξανά κι από εκεί για Βόλο. Crash test!!!\nΕπιτέλους να καταλάβουμε πως γίνεται κάτι τέτοιο.\nΣυγχαρητήρια στον Κ. Σίμο.\nΚαι μάθαμε και 5 πράγματα για τον Forefront.\nΕπίσης συγχαρητήρια και στον Κ. Ανδρίτσο που επικεντρώθηκε στο "ζουμί" του καινούργιου Exchange.\nΚαι χωρίς μπλε οθόνη.\nΕμεις σας ευχαριστούμε για τη συμμετοχή σας, περιμένουμε τις προτάσεις σας για θέματα που θέλετε να δείτε στα επόμενα events και μη ξεχνάτε ότι οι παρουσιάσεις δεν είναι Product η Feature based αλλά έχουν και θέματα που σας απασχολούν όπως:\n1) Πως θα βγάλω το mail server μου στον έξω κόσμο;\n2) Τι σημαίνει DNS; Το χρειάζομαι στο δίκτυο μου; Πως δουλεύει;\n@ Volos Fan Club: Τι συνέβη βρε παιδιά; Γιατί τόσο αργοπορία; Ήταν κλειστός ο δρόμος;\nΤο αίτημα σας για event στο Βόλο θα συζητηθεί πολύ σοβαρά, αν έρθουν οι σύζυγοι (να το κάνουμε ΣΚ λέω εγώ) θα είμαστε ΟΚ, κάντε τις προτάσεις σας!\nΘέλω να ευχαριστήσω την εταιρία WellProjex για τη χορηγία του Coffee Break και να ξανα χιλιοευχαριστήσω την εταιρία Domotel και τον Κοκκίνη Χάρη για τη χορηγία του χώρου απο τον Απρίλιο (αν δεν κάνω λάθος) του 2009 μέχρι σήμερα, θεωρούμε ότι τα events απέκτησαν την επαγγελματική ταυτότητα που σχεδιάζαμε με τον αρχηγό μας Χρήστο Σπανουγάκη και είμαστε πολύ ικανοποιημένοι που τα καταφέραμε.\nΕύχομαι καλές γιορτές σε όλους και με το καλό ο Νέος Χρόνος, ήρθε η ώρα να χαλαρώσουμε λίγο και εμείς και να ετοιμαστούμε για τη συνέχεια.\nΘα μπορούσε μήπως να γίνει κάποιο topic που να προτείναμε κάποια θέματα για παρουσίαση και στο τέλος να βγάζαμε και κάποιο poll για τις τελικές επιλογές ?\nΚύριοι, εύγε και πάλι εύγε !!!\nΤο ζητάς απο τους Moderators πχ απο το Χρήστο Σπανουγάκη, αλλά σας ζητάμε να το γράφετε και στις αξιολογήσεις.


ΔΕΔΔΗΕ: Μείωση στις διακοπές ηλεκτροδότησης σε σχέση με προηγούμενα έτη - Energymag.gr\nΤαυτόχρονα, δεν υπάρχει καμιά αύξηση διακοπών ρεύματος, αλλά -όπως φαίνεται από τα στοιχεία των τελευταίων χρόνων- μείωση. Διευκρινίζεται πρωτα απ’ όλα ότι τα αιτήματα διακοπής ηλεκτροδότησης δεν συμπίπτουν με τις διακοπές ρεύματος που γίνονται τελικά.\n– Σύμφωνα με τα στοιχεία της Δ.Ε.Η. που αφορούν πελάτες της. Το 2016 υπήρξαν 313.604 αιτήματα διακοπής ηλεκτροδότησης και τελικά κόπηκαν 145.053 συνδέσεις. Το 2017 524.269 αιτήματα διακοπής και τελικά κόπηκαν 223.854 συνδέσεις. Το 2018 487.075 αιτήματα διακοπής και τελικά κόπηκαν 194.881 συνδέσεις. Το 2019 312.640 αιτήματα διακοπής και τελικά κόπηκαν 133.678 συνδέσεις. Το 2020 374.153 αιτήματα διακοπής και τελικά κόπηκαν 137.260 συνδέσεις. Το 2021 274.222 αιτήματα διακοπής και τελικά κόπηκαν 108.075 συνδέσεις.\nIn this article:ΔΕΔΔΗΕ, διακοπές ηλεκτροδότησης


Λευτέρη Χαρίτο, γιατί σκίζουν οι «Άγριες Μέλισσες»; - POPAGANDA\n«Επιτέλους ηθοποιοί, επιτέλους ωραίες εικόνες, επιτέλους ιστορία, επιτέλους σενάριο, επιτέλους χαρακτήρες.»\nΑυτά και άλλα πολλά επιτέλους ήταν αυτά που ακούστηκαν μετά το πρώτο επεισόδιο της σειράς «Άγριες Μέλισσες» που προβλήθηκε στον ΑNT1 την Κυριακή 29 Σεπτεμβρίου.\nΕκεί που θα περίμενε κανείς αυτή να είναι η πρώτη εντύπωση, ήρθαν και τ’ αποτελέσματα. Κάθε βράδυ πρώτο στις μετρήσεις, απέναντι σε μεγαθήρια του “prime time”.\nΠαράξενο; Ναι, αν αναλογιστεί κανείς το γεγονός ότι δεν έχει «τηλεοπτικές φάτσες». Την πρωταγωνίστρια Μαρία Κίτσου την ξέρουν μόνο οι θεατράνθρωποι. Ο Γιώργος Γάλλος είναι κάθε χρόνο ένα από τα σημαίνοντα πρόσωπα των αθηναϊκών σκηνών. Ο επικεφαλής, επίσης, της σειράς, Λευτέρης Χαρίτος, είναι γνωστός από τα ντοκιμαντέρ του (Dolphin Man) και όχι από κάποια άλλη σειρά.\nΣτον τελευταίο απευθύνθηκε η Popaganda ώστε να καταλάβουμε γιατί οι «Άγριες Μέλισσες» έγιναν τόσο γρήγορα τηλεοπτικό γεγονός. Και μας τις έλυσε όλες τις απορίες.\nΟ Λευτέρης Χαρίτος. Φωτογραφία: Γεράσιμος Δομένικος: FOSPHOTOS\nΠερίμενες αυτό τον αρχικό ενθουσιασμό; Δεν έχω ιδέα τι περίμενα. Είχα μια κρυφή ελπίδα ότι αυτό που τράβηξε εμένα, θα τραβούσε και τους άλλους.\nΠοιο δηλαδή; Η ιστορία και χαρακτήρες με βάθος σε μια ελληνική τηλεόραση που δεν έχει ενηλικιωθεί. Όταν διάβασα την ιστορία είπαμε με τους συνεργάτες μου ότι πρέπει να κάνουμε μια ενήλικη σειρά όπου θα τη βλέπει ο θεατής και θα νιώθει ότι είναι μέσα σε αυτή, ότι είναι τρισδιάστατη, ότι υπάρχει βάθος. Δεν υπάρχουν καλοί και κακοί, είναι όλοι και καλοί και κακοί. Αυτά που έχουμε συνηθίσει στις αμερικάνικες σειρές.\nΌλα είναι γκρι. Ακριβώς.\nΠόσα επεισόδια θα είναι; 150 για αρχή. Θα είναι μέχρι του χρόνου το καλοκαίρι.\nΠώς στήθηκε η παραγωγή; Η αρχική σύλληψη για καθημερινή σειρά εποχής ανήκει στον διευθυντή προγράμματος του ΑΝΤ1 Τζώρτζη Ποφάντη. Η Μελίνα Τσαμπάνη συνέλαβε και έγραψε τον κόσμο των Άγριων Μελισσών και έπειτα ο παραγωγός Γιάννης Καραγιάννης μαζί με τους σκηνοθέτες Σπύρο Μιχαλόπουλο, Σταμάτη Πατρώνη και εμένα δώσαμε πνοή στον κόσμο αυτό.\nΈχεις ξανακάνει τηλεόραση; Παλιά στην ΕΡΤ, την «Άμυνα Ζώνης» και κάποια λίγα αυτοτελή. Μετά έμπλεξα με το ντοκιμαντέρ και τ’ άφησα αυτά. Επίσης πέρασε κρίση η τηλεόραση οπότε έγινε ένα πολύ κλειστό πράγμα και βγήκα λίγο απ’ έξω.\nΤώρα για την ιστορία βρισκόμαστε στο 1958 στον Θεσσαλικό Κάμπο. Έτσι λέμε.\nΣ’ ένα χωριό που το κατασκευάσατε όλο από την αρχή. Πάρα πολύ ακριβή κατασκευή. Αν μπεις μέσα είναι σαν αυτά τα παλιά στα γουέστερν, με πόλεις που μόλις είχαν χτιστεί. Το υπόλοιπο ντεκόρ είναι εσωτερικού χώρου. Φυσικά έπρεπε να βρούμε και ένα τοπίο χωρίς κεραίες και χωρίς νέα σπίτια για να κάνουμε τα εξωτερικά γυρίσματα.\nΤο «χωριό» δηλαδή που είναι; Έξω από τα στούντιο. Η κατασκευή δομικά δεν μπορούσε να γίνει στο πουθενά παρά το γεγονός ότι μπορεί να ήταν πιο όμορφη. Άμα σηκώσει 8 μποφόρ, θέλει τρομερή υποδομή για ν’ αντέξει.\nΕπιστρέφει η μυθοπλασία στην ελληνική τηλεόραση; Νομίζω ότι τη θέλει πάρα πολύ ο κόσμος. Είχε πέσει πάρα πολύ η διαφήμιση. Τώρα ένα κανάλι που κάνει τις «Άγριες Μέλισσες» είναι περισσότερο για πρεστίζ, όχι για να επιβιώσει.\nΤο πρεστίζ φέρνει και έσοδα. Φυσικά! Επίσης έριξαν πολλά λεφτά σε αυτή τη σειρά και την πίστεψαν πολύ.\nΟι τρεις αδερφές. Δανάη Μιχαλάκη, Μαρία Κίτσου και Έλλη Τρίγγου.\nΤώρα που έχουμε εκπαιδευτεί όμως τόσο πολύ στις ξένες σειρές, πώς θα μπορέσουν οι «Άγριες Μέλισσες» να μας κάνουν εντύπωση; Εντύπωσή μου είναι πως τη σειρά την είδαν και άνθρωποι που είχαν σταματήσει να βλέπουν ελληνική τηλεόραση. Αυτό είναι καλό γιατί πάντα η εντοπιότητα παίζει ρόλο, κακά τα ψέματα. Πιστεύω πάρα πολύ στην έννοια του θεατή και παρότι προέρχομαι από τον κινηματογράφο δεν επικρότησα ποτέ με ενθουσιασμό όλη αυτή τη φασαρία με το Weird Wave, όχι γιατί δεν μου άρεσε, αλλά γιατί θεωρώ πως ό,τι κάνεις πρέπει να επικοινωνεί με κάποιο κοινό. Η Ελλάδα έχει μείνει πολύ πίσω σε αυτό. Δεν μπορεί να είναι όλη η τηλεόραση χαζοκωμωδίες που δεν θα στέκονταν σε μια χώρα. Το βασικότερο στοίχημα στις «Άγριες Μέλισσες» είναι αυτό. Να κάτσει ο άλλος το βράδυ, να μην αισθάνεται ότι τον κοροϊδεύουν, να δει ανθρώπους που δεν τους ξέρει αλλά παίζουν καλά. Χωρίς να θέλω να γίνω υπερφίαλος, επειδή υπήρχε αρκετή πίεση γιατί δεν παίζει κάποιος γνωστός, αν το καλοσκεφτείς το “Game Of Thrones” δεν είχε κανέναν γνωστό ηθοποιό.\nΤο βασικότερο στοίχημα στις «Άγριες Μέλισσες» είναι αυτό. Να κάτσει ο άλλος το βράδυ, να μην αισθάνεται ότι τον κοροϊδεύουν, να δει ανθρώπους που δεν τους ξέρει αλλά παίζουν καλά.\nΣτις τρεις αδελφές πώς κατέληξες; Τη μικρούλα τη βρήκα τελευταία απ’ όλες. Είναι ο πιο δύσκολος ρόλος. Είναι κάτι που δεν υπάρχει στην Ελλάδα. Νέα, όμορφη, καλή ηθοποιός, σέξι, με προορισμό να γίνει κακός χαρακτήρας. Ήταν πολλά μαζί. Τη Δανάη Μιχαλάκη τη βρήκαμε ενώ ήμασταν σχεδόν απελπισμένοι. Την Έλλη Τρίγγου την πήρα αμέσως. Η Μαρία Κίτσου είναι αυτός ο ρόλος που μόνο αυτή μπορούσε να τον κάνει.\nΤώρα δηλαδή έχουμε τρεις αδερφές στην πατριαρχική δεκαετία του ‘50 και το βλέπουμε αυτό το 2019 με το κίνημα του #metoo να είναι πάρα πολύ ζωντανό. Το είδες; Δεν υπάρχει στο σενάριο; Εμένα με ενδιαφέρει πάρα πολύ αυτό. Το 1958 δεν θα βλέπαμε ποτέ αυτή την ιστορία κανονικά δοσμένη από τη γυναικεία πλευρά. Αν προσέξεις καλύτερα τους χαρακτήρες, η ράφτρα έχει το δικό της ρόλο, το καφενείο το κρατάει η Παπαθωμά, οι γυναίκες είναι μπροστά χωρίς αυτό να σημαίνει ότι οι άντρες είναι πίσω. Νομίζω ότι και υπάρχουν πολλές ατάκες #metoο μέσα.\nΦοβάσαι μήπως σας παρασύρουν τα στερεότυπα που έχουμε στο μυαλό μας για εκείνη την εποχή; Ένα από τα πρώτα πράγμα που είπαμε είναι ότι δεν θα κάνουμε ντοκιμαντέρ για το 1958. Δεν έχει νόημα αν οι σειρές εποχής δεν έχουν μέσα τη σημερινή ματιά. Αν πας στην εποχή των “Peaky Blinders” θεωρείς ότι θα ήταν έτσι οι άνθρωποι; Πώς ανεβάζουν τραγωδίες κάθε χρόνο στην Επίδαυρο; Δηλαδή το #metoo δεν υπήρχε το 1958 και δεν θα το βλέπαμε σε καμία σειρά. Σήμερα, είναι ζήτημα για το ποια είναι η θέση της γυναίκας στην κοινωνία. Το λυπηρό που είδα στα σχόλια είναι αυτό που έγραψαν πολλές γυναίκες ότι να μην νομίζουμε ότι πολλά πράγματα άλλαξαν σήμερα. Δεν τα βλέπουμε όλα αυτά επειδή είμαστε αλλαγμένοι σε σχέση με τότε.\nΠηγές για το σενάριο; Στην αρχή σκέφτηκα ότι γυρίζετε τη Μανταλένα στη Λάρισα. (γέλια) Η αρχική ιδέα της Μελίνας Τσαμπάνη ήταν ένα γουέστερν με τρεις γυναίκες.\nΩραία ιδέα αλλά κάπως προχωρημένη για την ελληνική τηλεόραση. Αυτό είπε και αυτή και το έβαλε στο συρτάρι. Αλλά με κάποια συγκυρία έκανε τις αλλαγές που έπρεπε, το παρέδωσε και ξεκίνησε η ιστορία.\nΟ Ανδρέας Κωνσταντίνου μας άφησε νωρίς.\nΤον όμορφο τον ηθοποιό τι σας έπιασε και τον σκοτώσατε νωρίς; Συνέβη το αντίθετο από ότι θα γινόταν σε οποιαδήποτε άλλη ελληνική σειρά. Όπως καταλαβαίνεις οι αδερφές είναι οι μόνες που ξέρουν για το έγκλημα, δεν το ξέρει κανείς. Αυτό θα πυροδοτήσει διάφορα όσον αφορά τη μεταξύ τους σχέση. Αυτό που έχει ενδιαφέρον στο σενάριο, ένα αρκετά σκοτεινό στοιχείο, είναι ότι η κοινωνία του χωριού θ’ αρχίσει να καταρρέει με αφορμή ένα γεγονός για το οποίο δεν ευθύνονται αυτοί. Θα τους δεις ν’ αποσυντίθενται, να πέφτουν, θα δούμε μια κοινότητα να καταρρέει χωρίς στην πραγματικότητα να ευθύνεται γι’ αυτό.\nΠόσες ώρες γυρίσματα την ημέρα. Δέκα ώρες. Δεν είμαι μόνος. Εγώ είμαι ο επικεφαλής.\nΘες να μας πεις και τους άλλους συντελεστές. Οι οι άλλοι δύο σκηνοθέτες είναι ο Σπύρος Μιχαλόπουλος και ο Σταμάτης Πατρώνης. Διευθυντής φωτογραφίας είναι ο Βαγγέλης Κατριτζιδάκης και ο Δημήτρης Θεοδωρίδης. Σκηνικά, Αντώνης Χαλκιάς. Κοστούμια Γιούλα Ζωϊοπούλου. Μουσική, Αλέξανδρος Σιδηρόπουλος και έχει μέσα πολλά θέματα από τις Μέλισσες του Γιώργου Καζαντζή.\nΕίναι σαπουνόπερα; Η βασική δραματουργία των μεγάλων λογοτεχνών πραγματεύεται τα ίδια θέματα με τις σύγχρονες σειρές. Όλα είναι θέμα χειρισμού. Η Μελίνα καταφέρνει να γράψει χαρακτήρες με βάθος και γκρίζες ζώνες και άρα ο όρος σαπουνόπερα είναι επιφανειακός για τις «Άγριες Μέλισσες».\nΟι Άγριες Μέλισσες προβάλλονται καθημερινά, Δευτέρα έως Πέμπτη, στις 22.45 στο κανάλι του ANT1.\nΣτην έκτη σεζόν, ο BoJack Horseman προσπαθεί να κερδίσει χρόνο\nFleabag: Γιατί αυτό το κορίτσι μας πήρε το μυαλό και την καρδιά;


Τοξικό σοκ – ένας κίνδυνος που πρέπει να γνωρίζουν τα κορίτσια στην εφηβεία - Childit - Τα πάντα για το παιδί\nΠερίοδος, χρήση του ταμπόν και υγιεινή – όλα όσα πρέπει να ξέρετε\nΤο τοξικό σύνδρομο είναι μια ασθένεια που συμβαίνει σπάνια και έχει ως αιτία κάποια μόλυνση. Η μόλυνση αυτή μπορεί να προκληθεί από το βακτήριο του στρεπτόκοκκου ή του σταφυλόκοκκου. Αν και συνήθως τα συγκεκριμένα βακτήρια δεν δημιουργούν σοβαρούς κινδύνους, όταν ωστόσο οι τοξίνες τους περάσουν στην κυκλοφορία του αίματος μπορούν να προκαλέσουν κρίσιμη ανοσολογική αντίδραση.\nΣτην περίπτωση αυτή δημιουργείται το τοξικό σοκ, το οποίο αναπτύσσεται με μεγάλη ταχύτητα κι ενδέχεται να βλάψει αρκετά όργανα, όπως οι πνεύμονες, τα νεφρά, και το ήπαρ – ενώ μπορεί να οδηγήσει και στον θάνατο του ασθενή.\nΑυτό δυστυχώς συνέβη πριν λίγες μέρες, όταν ένα κορίτσι 17 ετών στη Γαλλία έχασε τη ζωή του από τοξικό σοκ που προκλήθηκε από τη χρήση ταμπόν.\nΣτο περιστατικό της άτυχης κοπέλας, το σύνδρομο τοξικού σοκ προκλήθηκε από σταφυλόκοκκο.\nΧαμηλή αρτηριακής πίεσης\nΤάσεις εμετού, λιποθυμίας, ζαλάδας, και γενικευμένης ανησυχίας και σύγχυσης\nΣυμπτώματα που παραπέμπουν σε γρίπη: όπως μυϊκοί πόνοι, κράμπες στο στομάχι, πονοκέφαλος ή πονόλαιμο.\nΤο σύνδρομο τοξικού σοκ εμφανίστηκε ως όρος της ιατρικής τη δεκαετία του 1980 από το μικροβιολόγο Philip Tierno και την ομάδα του οι οποίοι διαπίστωσαν ότι τα συνθετικά υλικά εξασφάλιζαν εύφορο περιβάλλον στα βακτήρια. Συγκεκριμένα, βακτηριολόγοι και λοιμωξιολόγοι εξηγούν ότι, εξαιτίας της μεγάλης απορροφητικότητας αυτών των προϊόντων και της τοποθέτησής τους μέσα στον κόλπο, ευνοείται η αύξηση παραγωγής τοξινών από το σταφυλόκοκκο, οι οποίες, μάλιστα, βρίσκουν τις ιδανικές συνθήκες για να εξαπλωθούν – με αποτέλεσμα μεγαλύτερη συγκέντρωση οξυγόνου στην περιοχή η οποία αυξάνει τον κίνδυνο μόλυνσης.\nΝα προτιμάτε μικρής απορροφητικότητας ταμπόν. Όσο περισσότερο υγρό απορροφάται τόσο μεγαλύτερος είναι ο κίνδυνος.\nΝα μην υπερβαίνετε τη χρήση του ίδιου ταμπόν για περισσότερες από οχτώ ώρες. Ιδανικά, να το αλλάζετε κάθε 4 ώρες.\nΑν έχετε έντονη ροή είναι καλύτερο να προτιμάτε αποκλειστικά σερβιέτες.\nέμμηνος ρύση κι εφηβεία, κίνδυνοι του ταμπόν, μόλυνση, περίοδος κι εφηβεία, ταμπόν, τοξικό σοκ, υγεια, υγιεινη, υγιεινή και περίοδος, χρήση του ταμπόν